Farid Kamil Nak Bina Litar Lumba Untuk ‘Mat Rempit’

Pelakon dan penerbit, Farid Kamil meluahkan hasratnya untuk membina litar lumba khas untuk ‘mat rempit’ jika filemnya, Remp-It 2 berjaya mendapat kutipan pecah panggung.

Memetik Harian Metro, Farid berkata tujuan untuk membina litar lumba golongan tersebut untuk mengekang aktiviti lumba haram di jalan raya.

BACA: Hukuman Penjara & Gelaran Datuk Ditarik, Farid Kamil Anggap Ujian Untuknya

“Gejala lumba haram menjadi perkara yang saya sasarkan apabila menghasilkan filem. Dulu saya tak boleh nak bendung sebab turut terbabit sama berlumba haram.

“Apabila jadi pembikin filem, saya ambil tanggungjawab untuk buat sebaik mungkin kepada golongan penunggang motosikal supaya mereka lebih selamat di jalan raya dan selamat sekiranya ingin berlumba,” katanya.

Dalam pada itu, Farid berkata dia tidak mahu golongan motosikal terus dipandang seorang oleh masyarakat.  Ujarnya lagi, negara kita bukanlah tidak litar lumba, sebaliknya golongan ‘mat rempit’ ini sangat sensitif dan suka merajuk. Kadangkala mereka tidak berpuas hati dengan syarat, jadi mereka tak suka masuk litar.

“Mereka fikir baik meronda bawa awek. Perkara inilah orang kata, bila ada egonya, bawa perempuan, laju dan kawan pula provokasi buat jadi macam-macam.

“Benda-benda itu yang saya cuba alihkan antaranya dengan buat filem dan hasilkan dialog-dialog yang membina,” katanya.

Kongsi Farid lagi, dia aktif turun padang bertemu mereka bercerita tentang kesakitan dialami seperti sakitnya patah tangan dan menerapkan perkara positif kepada mereka agar tidak terbabit dengan gejala itu.

“Saya pernah bagi baju, helmet tapi mereka tak nak pakai. Saya juga nasihatkan agar berlumba di litar tapi mereka tak suka,” katanya.


Ibu Bersalin Tahun 2023 Dapat RM500, Dr Sheikh Muszaphar Usik Isteri Tambah Anak

Umum mengetahui, dalam pembentangan bajet pada Jumaat lalu antara yang menjadi perhatian adalah bantuan tunai secara ‘one-off’ RM500 yang diberikan kepada ibu bersalin pada 2023.

Perkara itu turut mendapat perhatian Angkasawan pertama negara, Datuk Dr Sheikh Muszaphar Shukor yang menyambut baik inisiatif tersebut.

BACA:  Walaupun Penat Urus 6 Anak, Dr Sheikh Muszaphar Tetap Nak Tambah Anak Lagi

Memuat naik mengenai perkara itu di Instagram, Dr Muszaphar berkata beliau berharap pengumuman itu dapat dijadikan motivasi buat isterinya, Datin Dr Halina. Dr Muszaphar sempat mengusik isterinya untuk menambah cahaya mata lagi pada tahun hadapan.

“Bajet 2023. Dalam semua intipati belanjawan, inisiatif ini paling menarik perhatian saya. Semoga menjadi motivasi yang baik buat Dr Halina. Dapat duit belanja lagi haha,” selorohnya.

Dalam pada itu, Dr Muszaphar menjangkakan lebih ramai bayi akan lahir pada tahun depan terutama dalam kalangan penerima Bantuan Keluarga Malaysia (BKM).

Perkongsian Dr Muszaphar itu mendapat pelbagai reaksi daripada entizen yang berkongsikan bantuan tunai itu hanya diberikan kepada penerima BKM atau berpendapatan rendah sahaja.

Dr. Sheikh Muszaphar dan Dr. Halina mendirikan rumah tangga pada 10 Oktober 2010 dan telah dikurniakan enam orang cahaya mata iaitu Sophea Isabella, Sophea Natasha, kembar lelaki, Sheikh Adam dan Sheikh Noah, serta sepasang kembar, Eusoff dan Emilia.


Netizen Dakwa Neelofa Pernah Guna Gambar Anak Orang Lain Tanpa Izin

Sejak dua haru lalu hangat diperkatakan di media sosial apabila ada individu mendedahkan wajah anak pasangan selebriti popular, Neelofa dan Haris Ismail iaitu Muhammad Bilal.

Susulan penyebaran tersebut, Neelofa mengakui terkilan dengan tindakan netizen tersebut serta menyifatkan apa yang dilakukan individu itu seolah-olah tidak menghormati privasi keluarganya.

Bagaimanapun, tular pula perkongsian di laman Twitter yang mendakwa perkara itu seakan karma buat Neelofa yang sebelum ini juga pernah menggunakan dan memuat naik gambar anak orang lain tanpa kebenaran.

Menurut individu itu, Neelofa didakwa menggunakan gambar adiknya yang masih kecil sebagai poster Kasih Neelofa tanpa kebenaran.

Dakwa individu itu lagi, ahli keluarga kanak-kanak itu telah meminta penjelasan daripada pihak Neelofa namun tidak dijawab dan gambar tersebut terus dipadam. Menerusi entri itu, individu berkenaan turut memuat naik paparan mesej berkenaan isu tersebut.

Jelas individu lagi, dia meminta penjelasan serta mahu mengetahui tujuan gambar itu digunakan untuk keselamatan ahli keluarga mereka.

Semalam, Neelofa akhirnya mendedahkan wajah anaknya kepada umum. Perkongsian Neelofa itu mendapat pelbagai reaksi daripada netizen yang memuji kecomelan anak selebriti popular itu serta mendoakan agar Bilal menjadi anak yang soleh.


Neelofa Akhirnya Dedah Wajah Muhammad Bilal

Sejak semalam hangat diperkatakan di media sosial apabila ada individu mendedahkan wajah anak pasangan selebriti popular, Neelofa dan Haris Ismail iaitu Muhammad Bilal.

BACA: “Edit Muka Anak Saya Sampai Jadi Bukan Rupa Dia, Lepas Tu Sebar…Puas Hati?” – Neelofa

Bagaimanapun, sebentar tadi Neelofa akhirnya mendedahkan wajah anak kesayangannya itu buat tatapan umum.

Menerusi video dimuat naik, Neelofa berkongsikan koleksi gambar anaknya termasuk beberapa gambar yang pernah dikongsikan di media sosial yang ditutup wajahnya sebelum ini.

Dalam perkongsian berkenaan, Neelofa turut meluahkan rasa sedih apabila anaknya itu disakiti apatah lagi Bilal  masih kecil.

“Antara kecintaan tertinggi & teragung ummi di dalam hidup ini…Tiada yang lebih menyayatkan hati selain anak ummi ini disakiti, pasti semua ibu kasih dan cinta kan anak mereka apatah lagi sewaktu mereka kecil,” tulisnya.

Menitipkan rasa sayang pada anaknya, Neelofa menyifatkan Bilal adalah hadiah paling berharga yang dikurniakan oleh Allah buat dirinya serta meluahkan rasa syukur akan kelahirannya.

“Sungguh ini adalah hadiah yang Allah kurniakan dalam hidup ummi menjadi penyejuk mataku
Syukur yang tiada penghujung padaMu ya Allah.Ummi doakan Bilal menjadi asbab agama tersebar seluruh alam. Terima kasih wahai Allah Yang Menzahirkan anak ini kepada kami…” tulisnya.


Rakyat Sambut Baik Usaha KPM Naikkan Kadar RMT Hingga RM4

Kementerian Pendidikan Malaysia (KPM) menerusi pembentangan Bajet 2023 baru baru ini mengumumkan yang kadar untuk makanan bermasak program Rancangan Makanan Tambahan (RMT) dinaikkan daripada RM2.50 kepada RM3.50 bagi Semenanjung Malaysia.

Kadar berkenaan juga dinaikkan daripada RM3 kepada RM4 bagi pelaksanaan RMT di Sabah dan Sarawak.

Menteri Pendidikan Malaysia, Dr Radzi Jidin meluahkan rasa bersyukur usaha KPM untuk menaikkan kadar RMT untuk pelajar seluruh Malaysia sudah diluluskan dan berharap ianya akan memberi manfaat kepada 813,393 orang murid penerima RMT.

Rata-rata netizen memberikan maklum balas yang baik terhadap kenaikan kadar RMT ini dan berharap ianya akan memberikan lebih banyak pilihan makanan yang berkhasiat kepada murid penerima RMT.

“Tahniah YB dan KPM, alhamdulillah rezeki (untuk) anak anak,” tulis Izwann Fauzan menerusi Facebook baru baru ini.

Ada juga pengusaha kantin sekolah meluahkan rasa bersyukur dengan kenaikan ini kerana mereka boleh memberikan kualiti makanan yang lebih baik kepada murid terlibat.

“Alhamdulillah, saya sebagau pengusaha kantik jujur saya katakan selama ini RM2.50 jarang balik modal. Tak sampai hati nak kurangkan portion dan kualiti — RM3.50 dapat bernafas dan boleh bagi murid ayam besar lagi,” luah Farouq Hassan dengan kenaikan kadar RMT ini.


Filem Dedah Aurat Masih Tayang, Lisa Surihani Tak Boleh Kawal

Pelakon Datin Lisa Surihani berkata dia tidak mampu mengawal filem-filem lakonannya ketika masih belum menutup aurat masih ditayangkan di pelbagai platform penstriman dan media sosial.

Memetik Kosmo, Lisa berkata dia hanya mampu berdoa agar penghijrahannya untuk menjadi insan lebih baik sentiasa dipermudahkan.

BACA: Ramai Sebak Tengok Lisa Surihani & Neelofa Menangis Di Set Shooting

“Saya hanya mampu berdoa sebab ada perkara yang bukan dalam kawalan saya. Ada benda yang saya sendiri tak boleh buat apa-apa.

“Saya sendiri belum arif tentang hukum itu dan belum lagi bertanya ustaz atau pakar agama tentang perkara itu. Saya berdoa agar jalan saya dipermudahkan dan berharap perkara itu (filem) akan hilang sendiri nanti,” katanya.

Dalam pada itu, Lisa menafikan anggapan netizen bahawa dia sudah berhenti berlakon serta memaklumkan dia  kini sedang menjalani penggambaran sebuah projek lakonan serta ada tawaran lain yang sedang dipertimbangkan.

“Nak kata saya sudah berhenti berlakon tidak juga sebab saya sedang menjayakan sebuah penggambaran melakonkan watak cameo (pelakon undangan).

“Ada juga beberapa tawaran masih dalam pertimbangan. InsyaAllah jika ada watak yang bersesuaian saya terima,” katanya.


“Edit Muka Anak Saya Sampai Jadi Bukan Rupa Dia, Lepas Tu Sebar…Puas Hati?” – Neelofa

Sejak semalam hangat diperkatakan apabila ada individu menyebarkan gambar Muhammad Bilal yang juga anak kepada pasangan selebriti popular, Neelofa dan Haris Ismail.

Susulan penyebaran tersebut, Neelofa mengakui terkilan dengan tindakan netizen tersebut serta menyifatkan apa yang dilakukan individu itu seolah-olah tidak menghormati dirinya.

Malah, hari ini pula tular apabila beberapa gambar Bilal yang telah diedit dan dijadikan bahan jenaka di media sosial oleh netizen.

Menerusi perkongsian di Insta Story sebentar tadi, Neelofa meluahkan rasa sedih dan terluka apabila ada netizen yang bertindak mengedit wajah Bilal menjadi orang lain.

“Edit muka anak saya sampai jadi bukan rupa dia, lepas tu sebar gambar yang edit fake tu… dan macam-macam orang komen jahat pada anak saya. Dah puas hati? Tak tahu nak rasa apa, Allahuakbar,” tulisnya.

Dalam perkongsian lain, Neelofa turut mengingatkan supaya jangan melampau dalam melakukan sesuatu perkara seperti mengubah wajah bayi semata-mata untuk kepuasan hati sendiri sehingga menimbulkan fitnah.

Neelofa turut mengingatkan supaya menjaga hati dan perasaan para ibu yang melalui kesusahan sewaktu mengandung serta melahirkan anak.


Penyanyi Lelaki Popular Didakwa Baru Kahwin, Isteri Hamil Anak Luar Nikah

Tiada angin tiada ribut, hangat diperkatakan di media sosial mengenai seorang penyanyi lelaki dikatakan sudah berkahwin dengan seorang gadis kerana sudah terlanjur.

Memetik portal BOOM, difahamkan penyanyi lelaki itu yang sememangnya menjadi kegilaan ramai gadis.

Sumber turut mengirimkan gambar memaparkan penyanyi itu bersama seorang gadis cantik jelita dan kedua-duanya sedondon memakai pakaian serba putih.

Menurut sumber lagi, gadis berkenaan adalah isterinya yang baru sahaja dinikahi dan bukan di kalangan orang dalam industrio hiburan.

Kata sumber lagi, penyanyi yang baru sahaja putus cinta itu berkahwin dengan gadis tersebut disebabkan sudah terlanjur dan mahu menutup perut yang telah membusung kerana hamil anak luar nikah.

Astaghfirullah, jika betul dakwaan yang diberikan oleh pemberi maklumat itu, maka tidak hairanlah selama ini si lelaki digelar buaya ataupun playboy oleh bekas teman wanitanya.


PU Azman Didakwa Lakukan Amang Seksual Terhadap Dua Remaja Lelaki

Pendakwah selebriti, Pencetus Ummah (PU) Azman atau  didakwa di Mahkamah Sesyen Seremban hari ini atas lima pertuduhan melakukan amang seksual fizikal terhadap dua remaja lelaki pada Februari dan Julai lalu.

Memetik Kosmo, PU Azman atau nama sebenarnya Azman Syah Alias bagaimanapun mengaku tidak bersalah selepas pertuduhan dibacakan di hadapan Hakim Datin Surita Budin.

Mengikut tiga pertuduhan, tertuduh telah melakukan amang seksual fizikal dengan melakukan perbuatan kelucahan melampau termasuk merangsang mangsa berusia 17 tahun.

Perbuatan itu dilakukan antara pukul 3 hingga 5 pagi di ruang tamu dan tandas di sebuah rumah di Taman Tiara Sendayan di Nilai pada 6 Julai lalu.

Tertuduh turut melakukan perbuatan sama terhadap mangsa remaja lelaki berusia 16 tahun 10 bulan  fi dalam sebuah bilik di rumah yang sama lebih kurang pukul 8.30 malam hingga 12 tengah malam, 5  Februari lalu dan di ruang tamu rumah sama antara pukul 3 hingga 6 pagi, 6 Julai lalu.

Tertuduh didakwa melakukan kesalahan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Timbalan Pendakwa Raya, Husni Fairos Ramly meminta mahkamah mengenakan jaminan tinggi terhadap tertuduh iaitu RM15,000 bagi setiap pertuduhan kerana kesalahan dilakukan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Peguam tertuduh bagaimana memohon jaminan rendah atas alasan pendapatan anak guamnya terjejas sejak direman bulan lalu dan memerlukan bantuan keluarga untuk menjaminnya.

Mahkamah kemudian menetapkan jaminan RM40,000 bagi kesemua pertuduhan dan tertuduh dilarang menghampiri mangsa serta saksi pendakwaan sehingga kes selesai.

Tertuduh juga perlu melapor diri di balai polis berhampiran pada Sabtu pertama setiap bulan dan paspot diserahkan kepada mahkamah.Tarikh sebutan semula kes ditetapkan pada 8 Disember depan untuk serahan dokumen.


Netizen Puji Kecomelan Bilal, Seiras Anak Siti Nurhaliza

Semalam hangat diperkatakan di media sosial apabila tular wajah anak sulung pasangan selebriti, Neelofa dan Haris Ismail iaitu Muhammad Bilal selepas didedahkan oleh individu.

Difahamkan, video dimuat naik seorang individu memaparkan bayi yang didukung oleh seorang wanita didakwa Neelofa dan suaminya berada di sebuah hospital atau klinik dipercayai Bilal.

MasyaAllah Tabarakallah comelnya Bilal, anak Neelofa. Moga membesar dengan baik ?

Susulan tersebarnya wajah Bilal itu, rata-rata netizen memuji kecomelan anak Neelofa itu serta ada yang mengatakan seiras anak kepada penyanyi nombor satu Malaysia, Datuk Seri Siti Nurhaliza iaitu Muhammad Afwa.

Tidak kurang juga, ada yang teringat kembali komen yang ditinggalkan Datuk Seri Siti Nurhaliza dalam satu perkongsian gambar Bilal sebelum ini seolah memberi gambaran Bilal persis anaknya, Afwa.

Terdahulu, Neelofa mengakui terkilan dengan tindakan netizen yang menyebarkan wajah anaknya di aplikasi TikTok serta menyifatkan apa yang dilakukan individu itu seolah-olah tidak menghormati dirinya dan suami sebagai ibu bapa Bilal.


Bukan Cuti Bersama, Nad Zainal & Ungku Ismail Ke Bali Atas Urusan Kerja

Pelakon Nad Zainal menafikan dakwaan bercuti bersama pelakon Ungku Ismail ke luar negara seperti yang hangat diperkatakan netizen baru-baru ini.

Memetik BH Online, Nad berkata dia pergi ke destinasi percutian ke Bali itu atas urusan kerja dan turut ditemani pembantu peribadinya.

BACA: Netizen Dakwa Semakin ‘Daring’ Selepas Berstatus Janda, Ini Jawapan Nad Zainal

“Saya hendak tegaskan kami pergi untuk bekerja. Saya tidak pergi berseorangan. Sebaliknya, ditemani pembantu peribadi. Tidak ada apa yang perlu kami sembunyikan. Kami pergi ke luar negara pun rasanya ramai yang sudah tahu.

“Ini kerana kami kongsi perkara itu dalam media sosial. Lagipun, kami bukannya bercinta sampai tahap hendak ‘cover line’ (berselindung). Kita memang sengaja bersikap terbuka kerana kami mahu orang tengok,” katanya.

Dalam pada itu, Nad mengakui selesa berkawan dengan aktor tersebut kerana mereka berkongsi pemikiran dan visi yang sama serta merancang untk membuat syarikat produksi bersama.

“Sepatutnya, sebelum ini, kami ada projek bersama tetapi tidak menjadi. Kami mula rapat selepas berlakon dalam telefilem Cina Buta. Selepas itu, dia tawarkan saya bekerjasama dalam projek travelog yang akan ditayangkan di YouTube.

“Projek travelog itulah yang membuatkan kami mengunjungi Bali. Mungkin selepas ini, kami akan pergi ke Phuket dan Seoul, Korea Selatan untuk tujan sama.

“Selain itu, kami merancang membuka syarikat produksi dan terbitkan drama bersama. Kami cepat serasi kerana kami berkongsi misi dan visi sama. Pemikiran kami serupa, jadi kami tidak ada banyak masalah untuk bekerjasama,” katanya.


Pernah Dikecam Netizen, Azrel Ismail Sampai Tak Boleh Tidur Malam

Jarang sekali kita mendengar kontroversi panas mengenai pelakon Azrel Ismail. Azrel mendedahkan ada pihak memberi cadangan kepadanya untuk mencipta kontroversi untuk lebih dikenali.

Memetik Kosmo, Azrel bagaimanapun enggan berbuat demikian kerana dia lebih percayakan bakat serta akan memastikan namanya bersih.

“Ada yang nasihatkan, buatlah kontroversi kalau mahu nama naik cepat dan dikenali. Tetapi, semua orang ada cara tersendiri untuk cipta nama dalam industri dan saya memilih dikenali tanpa bersandar kepada publisiti.

“Saya akan pastikan nama bersih supaya fokus terhadap kerjaya lebih menyerlah. Mungkin sekarang nama saya tidak terlalu meletup, tetapi saya bersyukur kerana tawaran sentiasa ada.

“Saya harap kepercayaan itu kekal sampai bila-bila. Asalkan masih relevan dalam industri, saya sudah cukup gembira,” katanya.

Pernah diserang netizen selepas memuat naik status mengundang kecaman, Azrel berkata ketika itu dia tidak tahu mengawal keadaan sehingga mengalami gangguan tidur.

“Saya pernah termuat naik status yang mengundang kecaman netizen. Ketika itu, teruk saya diserang. Memang takut sampai membuatkan saya terfikir-fikir sehingga tidak boleh tidur.

“Baru saya tahu itu rasanya apabila diserang netizen. Serangan mereka sangat kuat dan saya pula masih baru serta tidak tahu bagaimana untuk kawal keadaan.

“Sampai satu tahap, saya terpaksa tutup ruangan komen kerana tidak mahu fikiran dibebani dengan komen negatif,” katanya.


Kongsi Saat Terakhir Bersama Arwah Bapa, Nabil Ahmad Gagal Tahan Sebak

Pelawak dan pengacara terkenal, Nabil Ahmad tidak dapat menahan kesedihannya ketika di program Meletop semalam apabila mengenangkan kembali arwah ayahnya  yang meninggal dunia pada 7 Oktober lalu.

Tampil bersama Datin Lisa Surihani mengacarakan program berkenaan, Nabil dilihat tenang berkongsikan saat terakhir arwah bapanya.

“Ini kali pertama saya berdepan dengan situasi macam ni. Bila lihat tahap oksigen arwah drop dan katanya perlu ditidurkan, saya cakap dengan diri saya ‘kalau ditidurkan, sekejap lagi dapat jumpa balik kot,’ Saya tidak terfikir itu kali terakhir saya dapat tengok dia.

“Saya macam…banyak benda ralatlah. Saya sebagai anak, saya rasa banyak benda yang tak sempat nak lakukan bersama. Masih banyak tanggungjawab yang sepatutnya saya langsaikan, bagi perhatian dan sebagainya,” katanya.

Dalam pada itu, Nabil meluahkan rasa syukur arwah sempat melafazkan kalimah syahadah sebelum menghembuskan nafas terakhir serta meninggal dunia pada hari yang sangat mulia.

“Sya mula kerja ni Lisa sebab saya tak nak duduk sorang. Tapi itulah saya rasa syukur sangat dengan penakhirannya. Pada saya, sangat baik. Dia pergi hari JUmatt lepas tu kalam akhir dia dapat mengucap dengan baik,” katanya.

‘Semoga semua diberi kefahaman ilmu yang disampaikan.’ Ayat Nabil. @MeleTOP Salam takziah @Nabilahmad & keluarga di atas pemergian ayahanda tersayang. #meletop #nabil #salamtakziah

Sementara itu, tular perkongsian video di TikTok yang dimuat naik seorang pengguna memaparkan Nabil dilihat tidak dapat menahan sebak.

Perkongsian video itu mendapat pelbagai reaksi daripada netizen yang meluahkan rasa sebak serta memahami perasaan apabila kehilangan orang tersayang lebih-lebih lagi ibu bapa.


Ditegur Pakai Baju Ketat, Bonda Rozita Siap Tanya Pendapat Ustaz

Baru-baru ini, perkongsian ibu kepada jutawan kosmetik terkenal Datuk Seri Aliff Syukri iaitu Bonda Rozita ada memuat naik foto menggayakan busana berwarna merah.

Bagaimnapaun, perkongsian Bonda Rozita itu menimbulkan rasa kurang senang netizen yang berpendapat baju yang dipakainya terlalu ketat.

BACA: Tak Serik, Bonda Rozita Tertekan Aliff Syukri Insaf Tak Sampai Seminggu

Tidak hanya berdiam diri, Bonda Rozita kemudian dilihat ada memuat naik perkongsikan memeparkan mesej perbualannya dengan seorang ustaz.

Menerusi mesej tersbeut, Rozita bertanyakan mengenai baju yang dipakainya sama ada ketat atau tidak. Ustaz tersebut dilihat membalas, “Macam okay je” terhadap pertanyaan Rozita itu.

Rozita turut menyertakan kapsyen mengatakan bajunya tidak ketat serta menjelaskan dia tidak mampu menjawab semua solat ataupun memuaskan hati semua orang.

“Saya dah tanya ustaz. Saya tak mampu nak jawab semua soalan atau memuaskan hati semua orang..!! Ni bukan kebaya ketat,” tulisnya.


7 Tahun Menanti, Madammu Kini Hamil 5 Minggu

Tahniah diucapkan buat usahawan kosmetik, Eriyca Baiduri Abdul Rashid atau lebih mesra disapa Madammu mengesahkan dirinya kini hamil lima minggu.

Berita gembira itu dikongsikan oleh Madammu menerusi aplikasi TikTok memaparkan usahawan itu bersama suaminya ke sebuah pusat perubatan bagi melihat keputusan Persenyawaan In Vitro (IVF).

BACA: Madammu Dipuji Humble & Tak Terjerit-Jerit, Jauh Berbeza Dengan Penaja AJL Terdahulu

Menerusi entri itu, Madammu turut meluahkan rasa syukur di atas rezeki zuriat diberikan apatah lagi sudah tujuh tahun dia menantilkan momen tersebut.

Perkongsian Madammu itu mendapat pelbagai reaksi daripada netizen yang mengucapkan tahniah buat usahawan itu yang sudah lama mengimpikan zuriat.

Terdahulu, usahawan berusia 33 tahun itu ada berkongsikan mengenai pemindahan embrio atau Persenyawaan In Vitro (IVF).


Neelofa Tersinggung Netizen Sebar Wajah Bilal

Sejak pagi tadi hangat diperkatakan apabila tular video gambar seorang bayi dikatakan anak kepada selebriti terkenal Neelofa iaitu Muhammad Bilal.

Difahamkan, video dimuat naik seorang individu itu memaparkan bayi yang didukung oleh seorang wanita didakwa Neelofa dan suami, PU Riz berada di sebuah hospital atau klinik dipercayai Bilal.

BACA: Individu Sebar Wajah Bayi Didakwa Bilal, Gambar Diambil Ketika Di Hadir Ke Klinik

Memetik Astro Gempak, Neelofa mengakui terkilan dengan tindakan netizen yang menyebarkan wajah anaknya di aplikasi TikTok.

Menurut Neelofa, apa yang dilakukan individu tersebut seolah-olah tidak menghormati dirinya dan suami sebagai ibu bapa Bilal.

“Macam ni lah… sebagai seorang ibu, sudah tentulah perkara tersebut menyinggung perasaan saya. Kalau you all nampak kat luar (Bilal), takkan saya nak sorok muka dia?

“Kemudian you all share dan upload, macam you tak hormati kehendak saya. Kenapa you nak buat next step bila saya pun belum buat lagi? Bagilah saya sebagai ibu yang lahirkan buat benda tu,” katanya.

Dalam pada itu, Neelofa turut meminta agar diberikan sedikit ruang serta tidak lagi ditanya mengenai anaknya dan dia akan berkongsikan apabila tiba masanya nanti.

“Saya rasa pasal Bilal ni banyak dah saya share. Rasanya cukuplah. Sampai masanya nanti kita akan kongsikan. Saya dan suami sudah pun rancang bila nak keluarkan wajah anak, cuma tak tahu kenapa perlu jadi yang pertama nak sebar?” katanya.


Berketurunan Itali, Melayu, Pakistan & Sabahan, Vie Shanti Perkenal Pewaris Tunggal Anak Lelaki

Baru-baru ini, perkongsian bekas isteri pelakon, Datuk Sri Eizlan Yusof iaitu Datin Vie Shantie Khan ada memuat naik satu entri memperkenalkan anak lelaki tunggalnya.

Menerusi perkongsian itu, Vie berkongsikan mengenai anaknya, Zareef Yusof berusia 12 tahun, berketurunan Itali, Melayu, Pakistan dan Sabahan.

BACA: Eizlan Yusof Baik Dengan Bekas Isteri, Tak Mahu Kasih Sayang Anak-Anak Terjejas

“Bersama pewaris tunggal (kalau mumy tak mengandung lagi la) keturunan Itali, Melayu, Pakistan dan Sabahan. Perkenalkan anak kedua dan satu-satunya anak lelaki saya, Zareef Yusof my manja boy. Budak Italian Pakistan yang paling loving ni,” tulisnya.

Perkongsian Vie itu mendapat pelbagai reaksi daripada netizen yang memuji ketampanan anak lelakinya itu yang mirip seperti bapanya, Eizlan Yusof.

Dalam pada itu, rata-rata netizen turut mendoakan Zareef menjadi anak yang soleh dan taat perintah Allah serta berjasa pada kedua ibu bapa.

Meskipun sudah mempunyai haluan masing-masing bagaimanapun Eizlan Yusof masih mengekalkan hubungan baik dengan bekas isterinya, Vie Shantie.

Eizlan mendirikan rumah tangga dengan Vie Santie pada Julai 2007 namun bercerai pada 2014. Hasil perkongsian hidup, mereka dikurniakan tiga cahaya mata, Vie Zaara, Zareef Yusof dan Vie Zaalia.


Katak Hitam Muncul Depan Rumah, Rita Rudaini Jadi Mangsa Sihir

Lama tak dengar cerita tentang Rita Rudaini, baru-baru ini pelakon itu mendedahkan ada individu yang dengki dirinya sehinga menganggu hidupnya sekeluarga.

Memetik Xtra, menerusi temu bual bersama Melodi, Rita meluahkan rasa hairan mengapa ada individu yang dengki dengan dirinya.

BACA: Isu Nafkah Anak DDNK, Rita Rudaini Suruh Netizen Teka Berapa Nafkah Aidil Bagi

Dedah Rita, ada individu yang tidak dikenali sanggup mencari rumahnya di kampung dan menganggu keluarganya. Malah, katak hitam yang sudah mati turut ditemui di depan rumahnya.

“Masih lagi ada orang yang dengki sedangkan saya tak bersuami, tiada ‘job’, masih lagi orang dengki, kenapa ya? Malam-malam dia merayau, orang kampung tanya cari rumah siapa, individu itu cakap ‘rumah Rita Rudaini’ dan berkata  ‘saya kawan Rita’.

“Keesokannya, ibu saya tengah menyapu sampah tiba-tiba ternampak katak hitam dah mati depan rumah, katak itu macam baru, hitam dan dah mati.

“Seminggu selepas itu pula, individu itu datang lagi ke rumah dengan mengetuk pintu hampir setengah jam, kemudian dia merayau di depan rumah sambil tengok sekeliling, ibu saya cakap rupa paras individu tersebut dalam keadaan elok,” katanya.

Kata Rita lagi dia pernah kerap bermimpi perkara-perkara buruk namun menganggap itu hanyalah mainan tidur. Rita berkata dia tidak kenal dengan individu yang melakukan perkara buruk tersebut.

“Saya juga nampak sesuatu kat rumah. Alhamdulillah hari-hari kami amalkan baca Al-Quran, kalau tuhan itu nak izin, jadi juga, kalau tak izin, maka tak jadi lah.

“Saya tak kenal tapi kami terfikir mungkin orang ini ada tak puas hati bukan daripada segi kerjaya, mungkin ada ‘personal’ lain yang sakitnya hati tengok Rita Rudaini.

“Selagi Rita ada, dia rasa tak senang. Dia tak puas hati secara dalaman dengan saya, kalau boleh dia nak Rita Rudaini lenyap, jadi dia rasa lega,” katanya.

Dalam pada itu, Rita menegaskan dia tidak akan memaafkan sesiapa yang pernah melukakan hatinya serta anak-anaknya. Ujarnya, apa yang orang lakukan padanya, dia akan ingat sampai mati serta mengakui dia memang pendendam.

“Yang memburukkan saya, saya masih ingat lagi bila saya kena ‘troll’ dengan netizen. Saya tidak hairan dengan semua itu. Saya memang pendendam, apa yang orang buat kat saya, saya akan ingat sampai mati.

“Saya sejenis orang yang kalau dah carikkan hati saya, sorry saya takkan maafkan, mana tahu Tuhan nak bukakan hati saya dan lembutkan hati saya untuk maafkan, ya, tapi buat masa ini, tidak. Sesiapa yang telah merobekkan hati saya dan anak-anak saya, tidak akan saya maafkan,” katanya.


Netizen Dakwa Semakin ‘Daring’ Selepas Berstatus Janda, Ini Jawapan Nad Zainal

Selepas sebulan mengumumkan perceraian dengan bekas suami, Muhammad Faliq Amiruddin, pelakon Nad Zainal mengakui kehidupannya kini lebih tenang.

Kata Nad lagi, hidupnya juga lebih gembira serta hubungannya dengan bekas suami dan anak-anak baik-baik sahaja.

BACA: Bukan Nak Riak, Nad Zainal Lebih Tenang & Gembira Lepas Bercerai

Namun, sejak kebelakangan ini ada netizen mengatakan Nad dilihat semakin ‘daring’ dalam lakonan serta pemakaiannya kelihatan agak seksi.

Menerusi satu perkongsian di BHOnline Instagram, sekaligus menjawab spkulasi yang hangat diperkatakan mengenai pelakon itu.

Menurut Nad, dia berperwatakan seksi adalah disebabkan tuntutan kerja dan gayanya sekarang sama sahaja dengan gaya sebelum berpisah dengan bekas suaminya.

“Nad tak pernah menganggap diri seksi, sebaliknya bergaya mengikut tuntutan watak. Sebelum berpisah, itulah gaya dirinya, tetapi netizen memberi perhatian selepas bercerai,” tulis posting tersebut.

Nad dan Faliq mendirikan rumah tangga pada 18 Disember 2015. Pasangan itu dikurniakan dua cahaya mata, Fahad Ibrahim, 6 dan Budi Kalsom kini berusia setahun.


Individu Sebar Wajah Bayi Didakwa Bilal, Gambar Diambil Ketika Di Hadir Ke Klinik

Usia anak sulungnya kini sudah mencecah 9 bulan, namun pasangan selebriti Neelofa dan Haris Ismail masih belum mendedahkan wajah putera mereka, Muhammad Bilal kepada umum.

Bagaimanapun, bulan lalu Neelofa berkata dia terbuka untuk mendedahkan Muhammad Bilal kepada umum tidak lama lagi.

Baru-baru ini, tular video di aplikasi TikTok memaparkan seorang bayi lelaki dikatakan anak kepada pasangan selebriti itu.

Menerusi video dimuat naik seorang individu, bayi yang didukung oleh seorang wanita didakwa Neelofa dan suami, PU Riz di sebuah hospital atau klinik dipercayai Muhammad Bilal.

Perkongsian individu itu mendapat pelbagai reaksi daripada netizen mengatakan wajah Bilal seiras dengan sepupunya iaitu Jebat Jayden.

Dalam pada itu, ada yang beranggapan itdak perlu mengambil foto ‘curi-curi’ seperti itu kerana melanggar privasi seseorang apatah lagi menyebarkannya di media sosial.


Nabil Ahmad Nafi Dibayar RM40,000 Jadi Pengacara

Baru-baru ini tular video dikongsikan pengguna TikTok dengan tajuk Top 7 Bayaran Pengacara Selebriti Termahal, mendakwan Nabil Ahmad merupakan pengacara yang mendapat bayaran tertinggi di Malaysia.

Menerusi video itu, Nabil yang juga pengacara program Gegar Vaganza selama sembilan musim dibayar sebanyak RM40,000.

Memetik Harian Metro, Nabil menafikan dakwaan tersebut serta mengatakan dia tidak pernah mendapat bayaran setinggi itu dan tidak berani meletakkan harga sedemikian.

“Ya Allah, kalau dia letak itu nilai untuk saya, yang mana nilai mengacara yang mahal, mestilah gembira. Nilai di sini bukan sebagai duit, tapi nilai hos mahal iaitu ada standard tersendiri.

Namun, untuk harga tak pernah dapat bayaran macam tu. Kalau dikira mengikut kerja berepisod memanglah banyak. Tapi, untuk dapat satu harga, saya sendiri tak berani letak harga macam tu,” katanya.

Dalam pada itu, Nabil berkata dia hanya akan meletakkan harga yang sederhana dan apa yang yang lebih bernilai untuknya jika mendapat maklum balas positif mengenai cara pengacaraannya.

“Saya ni belajar semasa mengacara, nak klien puas hati dengan kita, puas hati dari segi mengacara dan harga. Sebagai contoh kalau saya buat acara korporat, kalau letak harga tinggi, jangkaan orang juga tinggi.

“Kalau harga diberi sederhana, klien pun okay. Jadi, jika ada cakap mengacara biasa saja, ia sesuai dengan harga. Tapi, apabila letak harga okay dan orang memberikan maklum balas mengacara bagus, ‘best’, itu lebih bernilai pada saya,” katanya.

Difahamkan, dalam video tersebut turut dikongsikan bayaran diterima pengacara lain antaranya Zizan Razak (RM30,000); Datuk AC Mizal (RM28,000); Datuk Aznil Nawawi (RM25,000 hingga RM28,000); Awal Ashaari (RM25,000); Raja Azura (RM23,000) dan Fara Fauzana (RM20,000).


“Elly Mazlein Tak Overshadow Peserta Pun” – Nabil Ahmad

Pengacara Gegar Vaganza musim kesembilan, Nabil Ahmad menepis dakwaan netizen mengatakan kemunculan Elly Mazlein selaku rakan pengacara menggangu dan overshadow peserta.

Memetik Harian Metro, Nabil berkata dia tetap melihat peserta lebih mendapat perhatian. Ujarnya, perhatian diberikan kepada Elly adalah kerana ada peminat berkongsikan telatahnya di media sosial.

BACA: “Sebenarnya Saya Ni Pemalu Orangnya, Tiada Keyakinan Diri” – Kak Lina

“Soal Elly menjadi perhatian lebih daripada peserta, pada saya ia subjektif. Yang menjadikan Elly sebegitu adalah peminat dia yang suka keletah dia. Mereka atau penonton berkongsi di di media sosial.

“Saya yang berada di situ tetap melihat peserta lebih mendapat perhatian. Dia tak ‘overshadow’ peserta pun. Cuma bila orang memuat naik di media sosial, memanglah nampak dia menjadi perhatian,” katanya.

Dalam pada itu, Nabil menyifatkan pemilihan Elly memberikan suasana baru pada program tersebut serta mendedahkan apa yang dilihat oleh pentonton sudah dibuat ketika sesi latihan dan diketahui oleh para peserta.

“Sebenarnya apa yang penonton tengok di kaca TV, Elly dah buat masa sesi latihan lagi. Peserta dah tahu pun apa Elly akan buat. Mungkin sewaktu latihan peserta boleh tahan lagi dan ketika persembahan sebenar menjadi kelakar betul. Itu yang nampak dia seperti mengganggu.

“Saya dah buat GV selama sembilan tahun. Sampai terfikir apa lagi yang nak dibuat bagi membantu program ini supaya sentiasa diperkatakan. Secara peribadi, saya gembira sebab ada Elly yang boleh buat perkara itu. Tenaga dia lain hingga orang bercakap mengenai GV dan Elly.

“Bagi saya, apa saja yang diperkatakan hingga tular, ia bagus untuk program itu. Sebagai ‘showbiz’ lantaklah apa yang terjadi dan diperkatakan. Pada akhirnya, ia hanya satu persembahan. Tapi kita tidaklah sampai melampaui batas agama. Kami tahu batasannya,” katanya.


Mia Ahmad Terdetik Untuk Berhijrah Lepas Berhenti Kerja Dari Syarikat Uniform Skirt Merah

Baru-baru ini perkongsian pelakon Mia Ahmad menjadi perhatian mengenai kisah ketika pertama kali hatinya terdetik untuk berhijrah ke arah lebih baik.

Menurut Mia, kisah hijrahnya bermula selepas dia mengambil keputusan untuk berhenti kerja dari sebuah syarikat penerbangan.

Kata Mia lagi, ketika itu dia masih mencari-cari dirinya sebenar dan berkat didikan yang diberikan kedua ibu bapanya, dia nekad untuk mendalami lagi ilmu agama.

“As for me, my hijrah starts after saya resigned dari sebuah syarikat penerbangan dengan uniform skirt merah. Waktu tu saya masih mencari cari diri saya sebenarnya.

“Tapi sebab basic pengetahuan ilmu agama yang diberi oleh my parents dari kecik, saya tahu perubahan besar ni akan memberi impact besar juga dalam hidup saya,” tulisnya.

Dalam pada itu, Mia turut mengakui sukar untuk istiqamah apatah lagi ketika itu sudah bergelar anak seni sehingga memegang watak utama.

“Saya cuba nasib pergi casting dan adala beberapa job TVC yg saya dapat. And buat ‘extra’ sampai lah dapat offer untuk pegang watak heroin. Along the way tu iman turun naik juga rasa susah nak istiqomah,” tulisnya.

Bagaimanapun, Mia berkata langkah besar yang diambil untuk berhijrah ke arah lebih baik itulah sebenarnya tujuan kehidupan yang dicari.

“Inilah antara perjalanan kehidupan saya. Saya bukan suci malah jauh lagi nak jadi orang yang baik. Tapi big step yang saya ambil tu lah (hijrah) memberi saya satu arah dan tujuan sebenar kehidupan yang saya cari.. Hidayah perlu dicari bukan ditunggu,” tulisnya.


Produksi Culas Buat Bayaran, Wan Maimunah Terpaksa ‘Mengemis’ Dapatkan Haknya

Pelakon veteran, Wan Maimunah mendedahkan bahawa dia tidak pernah menerima bayaran setimpal dengan hasil kerja yang dilakukan biarpun dia layak mendapat lebih darpada apa yang diberikan.

Memetik mStar Online, Wan Maimunah berkata adakalanya dia terpaksa mengemis untuk mendapatkan haknya apabila ada pihak produksi bersikap culas untuk membuat pembayaran.

BACA: Mahu Pakai Serba Putih Di Tanah Suci, Wan Maimunah Reda Jika Tak Kembali

“Biasanya ibu (panggilan Wan Maimunah) memang tak ambil wang pendahuluan kerana bayarannya pun tidak seberapa tetapi itu pun ada yang liat hendak bayar sampai terpaksa meminta-minta.

“Bayaran diberikan juga tak setimpal dengan usaha diberikan sampai pernah ibu minta tokok (tambah) dan tidak kisah bayaran dibuat selepas semua kerja selesai.

“Ada orang kata ibu bodoh, tetapi ibu bukan jenis kisah sangat kerana berapa pun bayaran diberikan itu adalah rezeki dari Allah,” katanya.

Bagaimanapun, pelakon berusia 65 tahun itu tidak menyalahkan pihak produksi sepenuhnya serta merayu agar pihak penerbit lebih peka.

Dalam pada itu, Wan Maimunah berkata dia sudah memaafkan serta menghalalkan pada pihak yang masih belum melunaskan bayaran kepadanya.

“Ibu merayu kepada penerbit turun padang intai-intai sama ada pengurus produksi lakukan kerja secara jujur atau sebaliknya. Rezeki semua terletak pada Allah, ibu tidak mahu buka aib sesiapa, tapi ibu sudah halalkan semuanya,” katanya.

Difahamkan, Wan Maimunah akan berangkat ke Tanah Suci pada 1 Disember depan bagi mengerjakan ibadah umrah serta menyimpan hasrat untuk memakai pakaian berwarna putih untuk menjadi tetamu Allah kali ini.


Nash Tak Minum Ais, Amal Senaman Pijak Rumput Sejak 10 Tahun Lalu

Menyambut ulang tahun kelahiran ke-63 baru-baru ini, penyanyi Datuk Nash Lefthanded meluahkan rasa syukur diberikan kesihatan yang baik untuk terus bekerja.

Memetik Harian Metro, Nash berkata dia sememangnya mementingkan kesihatan serta berkongsikan tips termasuk tidak mengambil minuman berais dan melakukan senaman pijak rumput sejak lebih 10 tahun lalu.

BACA: Sertai Jemaah Tabligh, Nash Tak Mahu Heboh Takut Timbul Sifat Riak

“Apabila mendapat ucapan bertalu-talu menerusi mesej media sosial dan telefon, saya rasa bersyukur sangat. Alhamdulillah saya masih bertenaga dan sihat hingga kini terutama sebagai penyanyi.

“Untuk penyanyi lagu bernada tinggi seperti saya, tenaga itu sangat penting. Saya ingin kongsi tips di mana sebaik selesai solat Subuh, pergi berjalan dengan berkaki ayam di atas rumput untuk menyerap tenaga.

“Selain itu, pengambilan ais juga sangat tidak baik untuk sesiapa pun. Tipulah saya tak ambil tapi bila ada masa yang saya mengidam sangat saja. Saya amalkan ini sudah lebih 10 tahun,” katanya.

Berkongsikan mengenai perkembangan terbarunya, Nash memberitahu dia dilantik sebagai juri tetap program Getaran Jiwa terbitan TV Sarawak (TVS).

Menurut penyanyi itu lagi, dia turut terharu kerana diberikan kepercayaan ramai pihak serta bakal membintangi pementasan teater berjudul Puteri Sadong di Sarawak tidak lama lagi.

“Meriah pula tawaran saya dapat dari Sarawak dan sangat berbesar hati kerana mereka memilih saya. Saya harap saya akan dapat buat yang terbaik untuk setiap tawaran itu.

“Kali terakhir saya terbabit teater lebih 10 tahun lalu. Kali ini, saya cabar diri menerima tawaran itu kerana ceritanya sangat menarik,” katanya


“Saya Tak Nak Cakap Lebih, Takut Lukakan Hati Ramai Pihak” – Shuib

Sebelum ini, pelawak Shuib Sepahtu memberitahu dia tidak mungkin kembali menyertai program Sepahtu Reunion serta mengatakan hanya pihak produksi yang lebih tahu sebabnya.

Kemudian, beberapa hari lalu, menerusi satu berita pelawak Rahim berkata pihaknya terbuka jika Shuib ingin menjayakan program itu atau sebarang kerjasama di masa akan datang.

Memetik Harian Metro, bagaimanapun Shuib berkata dia enggan mengulas lanjut mengenai isu tersebut kerana bimbang akan mengguris hati banyak pihak.

“Kena tanya Ketua Saluran Astro Ria, Warna & Prima, kenapa saya tiada pada program Sepahtu Reunion. Rasanya untuk isu ini baik Ketua Saluran Astro Ria, Warna & Prima, Norzeha Mohd Salleh atau JR yang jawab. Boleh tanya dia kenapa saya keluar Sepahtu Reunion.

“Sebab yang dulu pernah bagi jawapan pihak pengurusan tertinggi, yang lain semua dalam tu kawan-kawan. Kami semua baik. Saya tak nak cakap lebih mengenai ini sebab takut nanti melukakan hati ramai pihak,” katanya.

Sementara itu, Ketua Saluran Astro Ria, Warna & Prima, Norzeha Mohd Salleh berkata pihaknya pernah memujuk Shuib untuk kembali serta menyifatkan ketiadaan pelawak itu adalah satu kehilangan besar.

“Sudah tentu pernah cuba pujuk dia. Namun kerana komitmen dan fokus utama Shuib kini adalah pada perniagaan, maka kami menghormati keputusan itu.

“Kami sentiasa terbuka dan berbesar hati untuk Shuib kembali bekerjasama dalam Sepahtu Reunion andai diizinkan Allah. Shuib tetap memberi sokongan kepada kami dan Sepahtu. Dia pernah muncul sebagai cameo dalam salah satu episod Sepahtu Reunion Live musim lalu,” katanya.

Terdahulu, Rahim berkata tidak timbul isu bermasam muka biarpun Shuib tidak lagi bersama program Sepahtu Reunion.


Netizen Puji Gandingan Dua Sharifah Di Gegar Vaganza

Semalam, konsert minggu keempat Gegar Vaganza musim kesembilan menyaksikan dua Sharifah mengacarakan program tersebut.

Dua Sharifah yang dimaksudkan adalah Elly Mazlein atau nama sebenarnya Sharifah Aida Mazlina Syed Hanafi bergabung dengan Sharifah Mariam Syed Abdullah Alhadad atau Sherry Alhadad.

BACA: “Sebenarnya Saya Ni Pemalu Orangnya, Tiada Keyakinan Diri” – Kak Lina

Sherry menggantikan Nabil Ahmad yang tidak kelihatan di konsert malam tadi selepas bapanya Ahmad Ismail meninggal dunia pada Jumaat lalu akibat komplikasi jantung.

Memetik Kosmo, gandingan dua Sharifah itu ternyata menjadi. Bagaimanapun Elly dilihat terlalu berhati-hati jika dibandingkan dengan konsert sebelum ini

Hasil tinjauan di laman Twitter, rata-rata netizen memuji gandingan kedua-dua Sharifah itu yang sememangnya sama-sama ‘masuk air’

“Dua-dua Sharifah ni masuk air, tapi gandingan ni mantap pula. Kak Lina janganlah ‘behave’ sangat buat biasa-biasa sudah,” tulis @Allmonde.

“Ini memang gandingan mantap, sama-sama masuk air. Kelakar la Kak Lina ni dok kacau Fuad,” tulis @Syaz89.

“Nak tergelak pula aku tengok kelaku Kak Lina malam ni. Macam tak syok pula dia terlalu jaga-jaga malam ni,” kata @RollnRock90.

Malam tadi, Jaclyn Victor dinobatkan sebagai juara konsert. Pat Candy menduduki tangga terbawah namun tiada penyingkiran berlaku.


MK Nikahkan Kakak Sendiri Dengan Sahabat Baik, Fareed K-Clique

Ahli kumpulan K-Clique iaitu Fareed selamat diijabkabulkan dengan wanita pilihan hatinya, Siti Hawa Hamdan dengan sekali lafaz pagi tadi di Sabah International Convention Centre, Kota Kinabalu, Sabah.

Menariknya, MK atau nama sebenarnya Muhammad Hairi Amin Hamdan menjadi wali dan menikahkan sendiri kakak kandungnya itu dengan sahabat baiknya.

Berita gembira itu dikongsikan penyanyi Sabhu Saddi yang juga abang kepada Fareed di Instagram miliknya.

Memetik mStar Online, Sabhi berkata dia meluahkan rasa gembira adik kesayangannya akhirnya melangsungkan perkahwinan dan kini sudah bergelar suami.

“Syukur majlis berjalan lancar. Saya gembira melihat adik sudah berkahwin. Banyak yang dia lalui sebelum ini. Saya juga lihat Fareed berubah menjadi seorang yang lebih baik menjelang hari pernikahannya,” katanya.

Pada majlis tersebut, Fareed menyerakan seutas gelang emas sebagai mas kahwin berserta lima dulang hantaran yang dibalas tujuh oleh pengantin perempuan.

Difahamkan, majlis nikah diadakan secara tertutup yang hanya dihadiri keluarga terdekat dan majlis resepsi dijangka diadakan pada Disember depan.


Bersenam Tanpa Mekap, Netizen Puji Ifa Raziah Mirip Artis K-Pop Jessi

Sebut saja nama Ifa Raziah, pasti ramai tahu sejak kebelakangan ini hangat diperkatakan mengenai penyanyi dangdut itu oleh netizen di media sosial.

Baru-baru ini, perkongsian Ifa menjadi perhatian ramai apabila memuat naik videonya sedang melakukan rutin senaman di rumah.

Menerusi video itu, Ifa dilihat memakai kasut tinggi dan membuat senaman menggunakan alat senaman yang menarik.

#missdiva #ifaraziah #terpalingviral #trending #fyp #fouryoupage #tiktok #tiktokviral #serifabeauty #starvendors #teamifaraziah #ifaraziahdivas @Starvendors @Ifa Raziah Divas

Namun, apa yang menjadi bualan adalah wajah penyanyi itu yang dilihat tetap cantik walaupun tanpa secalit mekap di muka.

Diruangan komen, rata-rata netizen memuji kecantikan penyanyi itu serta ada yang menyamakan wajah Ifa idengan penyanyi dari Korea Selatan iaitu Jessi.

Terdahulu, hangat diperkatakan apabila ada pihak mendakwanya melakukan kaedah ‘memotong usus’ atau bariatrik untuk kurus.

Susulan tuduhan tersebut, Ifa mencabar mana-mana pihak mengemukan bukti dia menjalani prosedur memotong usus serta menawarkan wang tunai RM200,000 jika ada yang tampil bersama bukti.


Pakai Skirt Pendek, Netizen Sindir Sabronzo Dolla

Pasti ramai tahu minggu lalu hangat diperkatakan mengenai kumpulan Dolla yang tampil seksi ketika membuat persembahan dalam acara Good Vibes Weekender.

Bagaimanapun, kumpulan tersebut sudah pun membuat permohonan maaf mengenai isu berkenaan serta mengakui mereka terlepas pandang mengenai soal pemilihan pakaian.

BACA: “Kami Terlalu Fokus Pada Persembahan Sampai Terlepas Pandang Baju Seksi” – Dolla

Baru-baru ini, salah seorang ahli kumpulan Dolla iaitu Sabronzo menjadi perhatian ramai apabila memuat naik videonya sedang menari bersama Angle yang juga ahli kumpulan tersebut.

Namun, apa yang lebih menjadi bualan ramai adalah skirt pendek yang dipakai oleh Sabronzo menimbulkan rasa kurang senang netizen.

Susulan itu, ada segelintir netizen menyindir Sabronzo yang mengeluarkan kenyataan sebelum ini. Tidak kurang juga ada yang mempersoalkan pemakaiannya itu adakah disebabkan tuntutan kerja atau sebaliknya.

Meskipun ada yang memerlinya, namun ada yang memuji pemakaian Sabronzo dan Angel yang dilihat sangat cantik.


Alami Kecederaan Dipaksa Buat ‘Stunt’, Wafariena Terkilan Pengarah Lepas Tangan

Pelakon Wafariena Roslan dimasukkan ke sebuah hospital perubatan di Rawang, Selangor selepas mengalami kecederaan akibat  melakukan babak aksi penggambaran telemovie berjudul Mata Tak Berhijab.

Memetik mStar Online, Wafariena berkata badannya mula berasa sakit selepas diminta melakukan babak aksi sekitar jam 3 pagi di sebuah kawasan hutan terletak di Lenggong, Perak.

Menurut Wafariena babak itu sepatutnya dilakukan oleh pelakon lagak ngeri namun pengarah memintanya untuk melakukan aksi itu sendri.

“Lepas melakukannya badan saya mula rasa sakit sehingga badan lemah tidak boleh bergerak. Sekitar pukul 6 pagi, saya pergi ke klinik berhampiran dan doktor berikan suntikan ubat tahan sakit.

“Namun, disebabkan keadaan saya sakit teruk, doktor minta saya melakukan pemeriksaan di hospital,”katanya.

Dalam pada itu, Wafariena turut meluahkan rasa terkilan apabila pengarah drama tersebut seolah bersikap lepas tangan dan tidak langsung bertanya khabar mengenai dirinya.

“Selepas kejadian itu, pengarah langsung tidak bertanya sata okay atau tidak. Dia seolah-olah lepas tangan. Itu yang membuatkan saya rasa terkilan.

“Saya terpaksa dipapah ketika kejadian kerana tidak boleh bergerak. Punca jadi begini pun disebabkan dia yang paksa saya melakukan aksi stunt sendiri,” katanya.

Sementara itu, Wafariena berkata kini sedang menunggu keputusan pemeriksaan lanjut pihak hospital sebelum menerima rawatan lanjut.


Azri Iskandar, Dr Azra Nikah Cuti Sekolah Hujung Tahun Ini

Sebelum ini hangat diperkatakan mengenai pelakon Azri Iskandar yang mengesahkan bakal mendirikan rumah tangga dengan dengan penulis skrip bernama Dr Azra Diera.

Pada Ogos lalu, Azri mengesahkan dia dan kekasihnya sudah pun bertunang pada Jun lalu, namun hubungan cinta pelakon itu masih misteri apatah lagi tidak pernah mendedahkan wajah kekasihnya kepada umum.

Memetik Astro Gempak, Azri berkata cinta mereka tetap utuh dan bakal disatukan sebagai suami isteri pada hujung tahun ini dan sedang mengumpul duit kahwin.

“Hubungan saya dengan Ara okay saja. Cinta saya pada Ara pun masih sama… tak ada yang berubah walaupun dihina haters.

“Ara pun sama, tetap teguh dengan cinta dan perancangan kami bernikah dan hidup bersama. Saya dah dewasa, dah lama pun dalam industri.

“Jadi, tak goyang dengan kata-kata orang lagi. Insya-Allah mungkin cuti sekolah dalam hujung tahun ini, kami akan disatukan. Sekarang saya tengah kumpul duit kahwin… masih belum cukup. Cinta saya pada Ara,” katanya.

Dalam pada itu, Azri memberitahu kekasihnya itu masih fobia dengan kecaman yang diterima sehingga ibunya pengsan dan dikejarkan ke hospital.

“Sehingga kini, Ara masih fobia dengan insiden ibunya pengsan. Sampai sekarang masih ramai haters yang kecam saya… nak kahwin pun kena kecam,” katanya.

Terdahulu, Azri memohon maaf kerana masih tidak boleh berkongsikan gambar pertunangannya atas permintaan keluarga Azra.


Nenek Neelofa Tak Pernah Tinggal Baca Al-Quran Walaupun Sakit

Nenek kepada selebriti popular, Noor Neelofa iaitu Bibi Khoteja Yusof, 77 tahun berkata dia tetap membaca al-Quran meskipun berada dalam keadaan sakit.

Memetik Sinar Harian, Bibi Khoteja berkata lagi, dia pernah menjalani pembedahan sebelum ini namun dia tetap istiqamah membaca Al-Quran yang juga merupakan penawar terbaik untuk semua penyakit.

BACA: “Tak Cukup Lagi Ke Selama Ni Tengok Saya Dikeji Dimaki?” – Neelofa

“Selepas menjalani pembedahan, saya tetap meneruskan membaca dan tidak pernah tinggal baca al-Quran. Jika keadaan sakit sangat, saya tetap mengikuti ajaran al-Quran di televisyen dan mendengar ayat-ayat suci al-Quran,” katanya.

Dalam pada itu, Bibi Khoteja berkata dia turut menjemput guru mengajar al-Quran juga datang untuk mengajarnya walaupun ketika itu keadaan kesihatannya tidak baik.

“Saya sakit tetapi guru al-Quran datang mengajar. Saya belajar dengan guru agama untuk menambah ilmu untuk tahu makna, ingat dan hafal al-Quran,” katanya.

Berkongsikan mengenai Majlis Konvokesyen Khatam Tadabbur My #QuranTime 1.0, Bibi Khoteja menyigatkan acara itu amat bermanfaat untuk membudayakan bacaan al-Quran dalam kalangan masyarakat seluruh negara.


Elly Mazlein Jadi Penyampai Radio Era FM

Selepas bergelar hos Gegar Vaganza musim ke-9, rezeki pelakon dan pengacara Elly Mazlein melimpah ruah apabila bergelar penyampai di radio Era FM bermula minggu hadapan.

Berita tersebut diumumkan menerusi Instagram rasmi di Era FM semalam, mengucapkan selamat datang buat Elly atau lebih mesra disapa Kak Lina.

BACA: “Sebenarnya Saya Ni Pemalu Orangnya, Tiada Keyakinan Diri” – Kak Lina

“Welcome on board Kak Lina Pom Pom. Secara rasminya hari ini Kak Lina Pom Pom dah jadi family ERA guys. Bermula next week, Lina Pom Pom akan mengendalikan #CartaERA40 ! Habis semua job orang dia nak caras eh,” tulis perkongsian itu.

Perkongsian itu mendapat pelbagai reaksi daripada netizen yang mengucapkan tahniah buat Kak Lina serta meluahkan rasa syukur dengan rezeki diberikan buat pengacara itu.

Dalam pada itu, ada yang mengatakan mereka akan mendengar radio Era selepas ini disebabkan Kak Lina dan pasti akan terhibur mendengar celotehnya ketika memandu.


Mizz Nina Terima Anugerah Maulidur Rasul, Ikon Aktivis Kemanusiaan

Pasti ramai tahu selebriti Mizz Nina memang terkenal dengan aktiviti sukarelawan dan misi kemanusiaan termasuk menjalankan misi di negara bergolak seperti di Syria.

Sempena sambutan Maulidur Rasul tahun ini, Mizz Nina atau nama sebenarnya Syazrina Azman antara penerima Anugerah Maulidur Rasul SAW Peringkat Kebangsaan 1444H/2022M, bagi kategori Ikon Aktivis Kemanusiaan.

BACA: Selepas Muat Naik Foto Noh & Anak, Mizz Nina Kongsi Petikan Tentang Curang

Memetik BH Online, antara ikon lain terplilih lain seperti Tan Sri Syed Zainal Abidin Syed Mohamed Tahir diumumkan penerima Anugerah Perdana, manakala Prof Datuk Dr Azizan Baharudin menerima anugerah bagi Ikon Sains dan Peradaban.

Penerbit Eksekutif (Pengisian Kandungan Islam) TV3 dan TV9, Ahmad Noor Sulaiman penerima Ikon Media Islam, Pengasas Kumpulan Zikay, Datuk Mohd Khay Ibrahim (Ikon Korporat Islam), pesara guru Tadika, Chee Hoi Lan (Ikon Ibu Sejati-Keluarga Malaysia) dan pakar kaunseling, Hushim Salleh (Ikon Kaunselor dan Motivasi).

Difahamkan, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berkenan menyampaikan anugerah berkenaan kepada semua ikon terpilih.


Nabil Ahmad Tak Tahu Arwah Bapa Ada Masalah Jantung

Kehilangan bapa tercinta, Allahyarham Ahmad Ismail akibat komplikasi jantung, Khamis lalu, pelawak dan pengacara Nabil Ahmad berkata pemergian bapanya itu disifatkan tiba-tiba.

Memetik Harian Metro, Nabil berkata dia tidak pernah tahu arwah menghidap penyakit jantung kerana mengetahui bapanya sihat dan hanya ada penyakit diabetes.

BACA: Nabil Ahmad Rai Anniversary Di GV9, Netizen Persoal Bawa Hal Peribadi Atas Pentas

“Alhamdulillah, Allah berikan peluang kepada abah untuk mengucap dua kalimah syahadah dengan sempurna sebelum ditidurkan. Itu adalah perbualan terakhir kami.”

“Pada Khamis minggu lalu ayah sakit dada. Betul-betul dua hari selepas dia membuat kejutan kepada saya di program MeleTop. Jadi, dia terus dibawa ke Hospital Tuanku Ja’afar, Seremban. Kemudian, dia dipindahkan ke Hospital Serdang bagi menjalani pemeriksaan lanjut.

“Selama ini kami sekeluarga tidak pernah tahu dia ada jantung tersumbat dan tak pernah buat rawatan jantung pun sebab dia memang sihat, cuma tahu dia ada diabetis,” katanya.

Berkongsi mengenai pertemuan terakhir mereka, Nabil memberitahu dia sempat mengajar bapanya mengucap dua kalimah syahadah sebelum ditidurkan.

“Pagi kelmarin, doktor menghubungi dan minta waris datang ke hospital. Saya orang pertama sampai dan tengok dia sangat ‘struggle’ nak bernafas. Perbualan akhir saya dengan ayah adalah ketika mengajar dia mengucap dua kalimah syahadah.

“Kemudian adik saya sampai dan dapat duduk beberapa minit sebelum paras oksigen menurun hingga 25. Doktor terus tidurkan,” katanya.

Menurut Nabil lagi, bapanya dipindahkan ke Hospital Serdang untuk menjalani pembedahan pintasan jantung namun Allah lebih sayangkan arwah bapanya.

“Ayah dimasukkan ke Hospital Serdang untuk menunggu giliran menjalani pintasan jantung. Ikut prosedur kena tunggu tiga minggu. Tapi itulah, Allah lebih sayangkan dia. Saya rasa kehilangan tiba-tiba dan tak percaya dia sudah tiada.

“Alhamdulillah, urusan pengebumian selesai semalam dan dipermudahkan. Saya sebenarnya bersyukur Allah permudahkan urusan. Sakitnya seminggu saja. Saya pun tak kongsi dia sakit. Ujian dia, dia tak susahkan sesiapa,” katanya


Che Ta Syukur Anak Berjaya Genggam ‘Double Degree’

Sebagai ibu tiada apa yang lebih bahagia apabila dapat melihat anak cemerlang dalam pelajaran dan berjaya di menara gading.

Baru-baru ini, pelakon jelita Rozita Che Wan ada memuat naik perkongsian mengenai anak keduanya, Aniq Ezra yang berjaya menamatkan pengajian di sebuah universiti swasta.

Lebih manis, Rozita atau lebih mesra disapa Che Ta berkata segala pengorbanannya membayar yuran berbaloi apabila anaknya itu memperoleh Ijazah Sarjana Muda berganda (Double Degree).

“Berbaloi mak hang berkepak caqi duit nak bayaq fees Taylor’s University. Bukan sikit-sikit duit chek oiii. Tapi syukur dengan izin Allah swt double degree dalam tangan,” tulisnya.

Dalam pada itu, Che Ta berharap anaknya itu akan terus berusaha untuk menjadi insan berjaya dan kejayaan diperolehnya kini adalah hasil kerja kerasnya.


Hamil Anak Keenam, Datin Shahida Alami Alahan Teruk

Tular videonya baru-baru ini, isteri usahawan kosmetik, Datuk Seri Aliff Syukri iaitu Datin Shahida mengesahkan dirinya kini hamil enam bulan.

Memetik Harian Metro, Shahida berkata usia kandungan sudah mencecah empat bulan dan dia mengalami alahan teruk di awal kehamilan hingga jarang berkongsikan perkembangannya di media sosial.

“Ya, saya sedang hamil anak keenam, usia kandungan baru masuk tiga ke empat bulan. Saya tidak terlalu gembar-gemburkan mengenai kehamilan ini. Ini kali keenam dan bukannya saya baru hamil anak sulung. Jadi saya menjalani kehidupan macam biasa saja.

“Pada awal kehamilan, saya alami alahan teruk juga, cepat rasa penat, malas dan sebagainya. Sebab itulah kalau ada yang perasan saya sekarang jarang mengemaskini perkembangan terkini di media sosial. Apa yang dimuat naik pun gambar atau video lama,” katanya.

Dalam pada itu, Shahida berkata dia terkejut apabila tular video di media sosial mengenai dirinya hamil apatah lagi dia sudah mempunyai lima orang cahaya mata.

“Cuma itulah bila perkara ini menjadi tular, saya pun rasa pelik. Kita bukan baru hamil, anak pun dah lima orang. Apa pun saya mengucapkan terima kasih atas doa baik-baik yang dititipkan semua. Doakan agar urusan seterusnya dipermudahkan. Memang kami merancang nak enam orang anak.

“Soal jantina saya serahkan kepada Allah SWT. Kami tak kisah dapat anak lelaki atau perempuan, cuma yang penting mendoakan agar bayi dalam kandungan ini sihat,” katanya.

Aliff dan Shahida mendirikan rumah tangga pada Ogos 2007. Pasangan itu dikurniakan lima cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudah Arshiyah selain turut menjaga seorang anak angkat bernama Ameena.


Mahu Pakai Serba Putih Di Tanah Suci, Wan Maimunah Reda Jika Tak Kembali

Bakal mengerjakan ibadah umrah pada 1 Disember ini, pelakon Wan Maimunah memohon maaf kepada semua dan reda jika dia tidak lagi kembali lagi.

Memetik Harian Metro, berpeluang mengerjakan ibadah umrah buat kali kedua, Wan Maimunah berkata jika perkara itu berlaku itu adalah kehendak Allah.

BACA: Wan Maimunah Cari ‘Peragut’ Yang Meragut Rantai Emasnya 20 Tahun Lalu

“Saya susun 10 jari kepada semua, saya mohon ampun dan maaf atas segala kesalahan saya. Halalkan segalanya. Kepada anda semua, saya maafkan dan ampunkan.

“Andai kata benda ini benar-benar berlaku, saya takkan kembali lagi. Allah ambil balik hak Dia. Itu semua kehendak-Nya,” katanya.

Menurut Wan lagi, pemergian ke Tanah Suci itu adalah tajaan seorang hamba Allah dan sudah pasti dia tidak akan melepaskan peluang tersebut.

“Orang itu maklumkan bahawa ada hamba Allah ingin menaja saya untuk menunaikan umrah dan dia bertanya, sama ada saya nak atau tidak. Subhanallah. Siapa yang tak mahu dan saya terus menangis,” katanya.

Dalam pada itu, pelakon itu berkata dia menyimpan hasrat untuk memakai pakaian berwarna putih untuk umrah menjadi tetamu Allah kali ini.

“Kali ini saya nak buat semua warna putih. Nak pakai serba putih di sana. Sebelum ini, saya dah pernah menunaikan umrah dah ada pakai pakaian warna selain putih juga.

“Ada yang bertanya, kenapa perlu beli dan buat pakaian baharu sedangkan sebelum ini dah pernah menunaikan umrah?

“Saya istighfar. Saya cakap, kalau ada kenduri, majlis atau Aidilfitri, kenapa kita boleh buat persiapan mahal, tetapi bukan untuk menjadi tetamu Allah?,” katanya.


Bukan Nak Riak, Nad Zainal Lebih Tenang & Gembira Lepas Bercerai

Selepas sebulan mengumumkan perceraian dengan bekas suami, Muhammad Faliq Amiruddin, pelakon Nad Zainal mengakui kehidupannya kini lebih tenang.

Memetik Kosmo, Nad berkata dia sama sekali tidak bermaksud mahu mendabik dada sebaliknya hidupnya tetap gembira serta hubungannya dengan bekas suami dan anak-anak baik-baik sahaja.

BACA: Bukan Nak Tunjuk Alim, Nad Zainal Selesa Pakai Baju Besar Bila Ke Gym

“Kehidupan saya kini lebih gembira sampai berat badan saya bertambah dua kilogram. Bukan nak cakap riak sebab tidak terkesan dengan perceraian ini, namun saya rasa lebih tenang. Anak-anak berada bawah penjagaan saya. Hubungan dengan bekas suami juga okey,” katanya.

Bagaimanapun, ibu tunggal kepada dua cahaya mata itu menegaskan kisah perceraian bukanlah perkara yang seronok untuk dikongsikan dan tetap enggan bercerta lanjut kisah kegagalan rumah tangganya.

“Saya tak mahu kongsi terlalu banyak hal peribadi kepada umum. Saya perlu menjaga hati banyak pihak, keluarga saya sendiri pun tidak gembira jika saya bercerita terlalu banyak.

“Perceraian ialah perkara yang sedih untuk dikongsi. Kalau boleh nak kongsi lebih banyak tentang kerjaya. Bagi saya tak penting,” katanya.

Ditanya mengenai apa yang dipelajari tentang kegagalan rumah tangga yang dilaluinya, Nad berkata dia perlu melalui segala dugaan dengan matang.

“Kita mampu merancang sahaja dan tidak akan pernah tahu bahawa jodoh berakhir di situ. Usia pun sudah meningkat, jadi perlulah hadap semua ini dengan cara yang matang. Saya tak suka gaduh-gaduh.

“Buat masa sekarang tak terfikir perkahwinan kedua atau ketiga. Saya kini fokus dengan kerja dan ingin lakukan sesuatu yang belum pernah direalisasikan sebelum ini,” katanya.


Puteri Balqis Dipuji Cantik, Nampak Matang Lepas Disolek

Sejak kebelakangan ini hangat diperkatakan mengenai pelakon berbakat besar, Puteri Balqis mengenai kisah kehidupannya.

Bagaimanapun, Balqis dilihat tetap tenang meneruskan kehidupan seperti biasa apatah lagi pelakon itu sudah kembali aktif sebagai pelakon.

Baru-baru ini, perkongsian seorang pengguna TikTok yang juga jurusolek dikenali sebagai @aishahrahim07 ada memuat naik video memaparkan pelakon itu selepas disolek seperti pengantin.

Menerusi video dikongsikan, Balqis dilihat sangat cantik dan matang, seolah tidak menyangka bahawa gadis itu sebenarnya baru 15 tahun.

Diruangan komen, rata-rata netizen memuji kecantikan pelakon berbakat besar itu serta mengatakan Balqis mirip aktres, Fasha Sandha seleaps disolek.

Dalam pada itu, ramai mengakui Balqis sememangnya memiliki kecantikan semula jadi dan tetap cantik meskipun tiada solekan.

Terdahulu, nama Puteri Balqis menjadi bualan apabila membuat pendedahan mengejutkan mendakwa menjadi mangsa amang seksual bapanya.


Tular Video Susu Nilofa ‘Expired’ Dibuang, Netizen Kata Lebih Baik Sedekah

Baru-baru ini, tular video di kongsikan seorang pengguna aplikasi TikTok memaparkan produk jenama minuman milik selebriti terkenal Neelofa iaitu susu Nilofa.

Apa yang menjadi perhatian, produk susu berperisa mangga itu didakwa dibuang di dalam satu tong sampah besar namun tidak dapat dipastikan lokasinya.

BACA: “Tak Cukup Lagi Ke Selama Ni Tengok Saya Dikeji Dimaki?” – Neelofa

what’s going on ?? kenapa kah? mengapakah? #fypindonesia #fypmalaysia #fypage? #fyp #fyp? #fypinfo #fypsounds #fypgakni #fypdongggggggg #fyppppppppppppppppppppppp #fypforyoupage #fypforyou #fypsarawak #fypviral #fyp??viral

Pengguna yang berkongsikan video tersebut turut terkejut melihat susu yang dibuang dalam jumlah yang banyak serta mengatakan ianya satu pembaziran. Difahamkan, produk susu berkenaan dipercayai dibuang disebabkan telah pun tamat tempoh.

Perkongsian video itu mendapat pelbagai reaksi daripada netizen yang memberi cadangan agar susu-susu tersebut di sedekahkan kepada orang ramai sebelum habis tarikh lupu bagi mengelakkan pembaziran.

Malah, ada netizen mengatakan susu yang telah tampat tempoh jangan dibuang kerana boleh digunakan sebagai baja tanaman.


Sedih Kenang Arwah Anak, Tapi Bibir DSV Pula Jadi Perhatian

Pasti ramai tahu usahawan kosmetik Datuk Seri Vida pernah kehilangan dua orang anaknya, Muhammad Eddie Zuhdie dan Muhammad Edrie Zikrie yang maut dalam kebakaran di sebuah rumah di Ipoh, Perak.

Baru-baru ini, Vida dilihat ada memuat naik video mengenang pemergian dua arwah anaknya itu sekitar tujuh tahun lalu.

Vida berkata pemergian kedua cahaya matanya itu merupakan kehilangan yang pernah paling sakit pernah dilaluinya.

Perkongsian Vida itu mendapat pelbagai reaksi daripada netizen yang meluahkan rasa sebak serta berkongsi rasa duka di atas kehilangan dua cahaya mata usahawa itu.

Namun, ada segelintir netizen sempat membandingkan bentuk bibir Vida pasa ketika itu yang dikatakan lebih cantik berbanding sekarang.


Untung Dapat Bos Jaga Kebajikan Pekerja, Mujur Juga Ada ‘Jalan’ Ni Sebagai Penyelamat

Ada orang ditawarkan gaji yang tinggi tapi tetap berhenti kerja, bila ditanya kenapa, katanya tak best dapat bos yang terlalu demanding.

Ada pula yang dapat gaji terlalu minimum tapi bertahan bertahun-tahun lamanya di syarikat yang sama. Apabila ditanya, tak mahukah mencari kerja yang gajinya lebih besar? Jawapannya tidak, sebab sudah dapat bos baik, kawan sekerja yang sekepala dan yang paling penting dapat bos yang suka ambil tahu kebajikan pekerja.

Beruntunglah buat korang yang dapat semua ni, bos yang baik, gaji yang bagus dan kawan sekerja yang ngam.

Tapi untuk bergelar seorang pengurus atau majikan juga memainkan peranan penting. Kalau korang nak tahu untuk jadi bos yang awesome di mata pekerja, ada banyak perkara yang mereka perlu fikir. Lagi-lagi untuk kekal berikan korang gaji meskipun keadaan ekonomi tak stabil.

Ala senang cerita masa musim Covid-19 hari tu. Berapa orang yang kena buang kerja gara-gara majikan tak mampu membayar gaji pekerja. Berapa orang yang menganggur disebabkan musim Covid yang terlalu lama sehinggakan ada sesetengah perniagaan terpaksa menutup periuk nasi mereka.

Tapi semua ini tak terjadi kepada Encik Shen Loh Lim, Pengarah Eksekutif Blue Mansion yang telah menyelamatkan perniagaan dan pekerjanya dengan bantuan yang disediakan oleh kerajaan buat semua majikan.

Meskipun musim Covid-19 terlalu lama sehinggakan ada bunyi suara sumbang rakyat mengenai Perintah Kawalan Pergerakan yang dijalankan di negara kita.

Namun, Encik Shen Loh Lim mampu mempertahankan perniagaan dan pekerjanya di musim tersebut dengan  merebut peluang bantuan kerajaan Inisiatif Pembiayaan Khusus Bagi Sektor Pelancongan (Pembiayaan Pelancongan PENJANA).

Menurut  Shen Loh Lim, dengan bantuan ini beliau mengambil keputusan untuk mengekalkan pekerjanya dan sedikit sebanyak beliau juga dapat mengekalkan keunikan bangunan lama Blue Mansion yang sudah semestinya memerlukan penyelenggaraan dan penjagaan yang baik.

Rugi sekiranya  korang yang menjalankan premis penginapan pelancongan tetapi tidak rebut peluang bantuan daripada kerjaan ini.

Kalau korang perasan Shen Loh Lim mengambil keputusan yang bijak dalam tempoh pandemik meskipun keputusan yang beliau ambil agak lewat.

Yang pastinya dengan bantuan Inisiatif Pembiayaan Khusus Bagi Sektor Pelancongan (Pembiayaan Pelancongan PENJANA) ini dapat mengekalkan banguan yang telah mendapat anugerah UNESCO di Asia Tenggara.


Hukuman Penjara & Gelaran Datuk Ditarik, Farid Kamil Anggap Ujian Untuknya

Pelabagi ujian menimpa dirinya, pelakon dan pengarah Farid Kamil berkata dia tidak menyesal dengan apa yang terjadi dalam hidupnya.

Memetik Harian Metro, Farid menyifatkan dijatuhi hukuman penjara dan denda oleh mahkamah serta gelaran Datuk ditarik balik adalah untuk melihat tahap keimanannya.

“Ada banyak perkara positif yang dilalui saya sekarang antaranya berlakon di Indonesia dengan Christine Hakim dan Acha Septriasa dalam sebuah filem.

“Dalam al-Quran ada menyebut, bagaimana seseorang itu boleh mengaku dirinya beriman sedangkan dia tidak diuji?,” katanya.

Dalam pada itu, Farid berkata, dia tidak boleh mengaku sudah cukup beriman meskipun telah melakukan banyak kebaikan.

“Saya bukan saja rasa tapi nampak perkara itu berlaku di depan mata. Itu menunjukkan bahawa ujian yang diberikan kepada saya, mampu atau tidak saya tanggung.

“Dan juga adakah keimanan saya cukup untuk saya bertanggungjawab di atas apa yang terjadi? Mungkin saya dah buat banyak perkara baik tapi saya tak boleh mengaku saya cukup beriman selagi tidak diuji. Maka ujian itu memberi satu perspektif yang baru dalam hidup saya secara menyeluruh,” katanya.

Sebelum ini, Farid Kamil dijatuhi hukuman 13 bulan penjara bagi sabitan kes menggunakan kekerasan jenayah terhadap anggota polis dan empat bulan penjara bagi sabitan kes mengeluarkan perkataan tidak sopan.

Bagaimanapun, Mahkamah Tinggi Shah Alam menggantikan hukuman penjara 13 bulan bagi kesalahan menggunakan kekerasan jenayah kepada denda RM5,000, manakala hukuman penjara empat bulan kerana mengeluarkan perkataan tidak sopan digantikan dengan denda RM500.


Selebriti Wanita Baru Cerai Kantoi Pergi Bercuti Bersama Pelakon Kacak

Tiada angin tiada ribut, hangat diperkatakan apabila seorang selebriti wanita yang baru saja bercerai kantoi pergi bercuti bersama seorang pelakon lelaki kacak yang masih bujang.

Memetik laporan Boom, wakil daripada portal itu memaklumkan dihampiri seorang penerbit ketika menghadiri ke satu tayangan filem.

Tidak hanya berbual kosong, penerbit itu ada kisah yang ingin disampaikan mengenai seorang selebriti wanita yang juga rakan baiknya yang bercuti ke luar negara sebaik sahaja tamat penggambaran dengan seorang pelakon lelaki.

Wakil portal itu juga sempat meneliti gambar percutian selebriti wanita comel itu dan seolah-olah tidak percaya Pelakon lelaki itu juga dikatakan tidak kurang kacaknya dan paling penting masih bujang.

Jika benar mereka berdua menjalin hubungan, cepat sungguh selebriti wanita itu bertemu pengganti selepas bercerai. Siapa agaknya selebriti wanita baru bercerai itu?


Fazura Mengah Dukung Fatima, Netizen Persoal Fattah Amin Langsung Tak Tolong?

Baru-baru ini, perkongsian selebriti popular Nur Fazura di aplikasi TikTok memaparkan keluarga kecilnya menjadi perhatian ramai.

Menerusi video dikongsikan itu, Fazura dilihat mendukung Fatima dan kelihatan suaminya, Fattah Amin berjalan di sebelahnya. Turut kedengaran dalam video itu Fazura bertanyakan, “Jauh lagi ke?” katanya.

Lepastu masuk je ballroom, dia nak daddy all the way pulak.. (Alhamdulillah, selamat kaki mommy ?) @Fattah Amin

Fazura turut menyertakan kapsyen pada video berkenaan mengatakan jauh lagi tempat yang dituju ditambah pula dia memakai kasut boots tinggi ketika itu.

Perkongsian video itu mendapat pelbagai reaksi daripada netizen yang perasan Fazura kelihatan mengah mendukung Fatima.

Malah, ada yang mengkritik Fattah Amin seolah tidak peduli dengan isterinya yang penat mendukung anak tanpa menghulurkan bantuan.

Bagaimanapun, Fazura turut menulis kapsyen mengatakan anak perempuannya enggan didukung oleh Fattah pada waktu itu. Netizen pun, Fazura dah tulis kapsyen siap-siap pun tetap nak komen bukan-bukan. Tak pasal-pasal boleh jadi fitnah, betul tak?


“Saya Tak Pernah Tayang Lurah, Punggung Tapi Dimaki Hamun” – Baby Shima

Meskipun perkongsiannya sering dikecam, penyanyi Baby Shima berkata dia akan terus menjadi diri sendiri serta melakukan apa yang diminatinya.

Memetik Harian Metro, Shima berkata apa yang dimuat naik di media sosial bukan untuk menarik perhatian atau mengundang kecaman tetapi dia lakukan apa yang disuakinya.

BACA: Baby Shima Pelik Artis Lain Tayang Aset Tapi Dipuji Netizen

“Bagi Saya, laman sosial saya ini akan buat apa saja yang saya suka. Contohnya seperti saya suka menari, jadi saya menari saja. Saya rasa, saya menari macam biasa saja tapi orang lain kecam.

“Jadi bila muncul banyak kecaman itu, orang lain pun turut serta kecam. Dari situ saya tak pernah nak memuat naik apa-apa hanya untuk mengundang kecaman. Sebab saya ‘enjoy’ dengan apa yang saya buat,” katanya.

Ditaya mengenai imej seksinya, Baby Shima berkata dia sedar ramai selebriti wanita lain berpakaian lebih seksi namun menerima pujian namun dia dimaki hamun sedangkan tidak pernah menayang lurah dada atau punggung.

“Saya ada perasan juga beberapa orang artis yang pakai lebih seksi daripada saya… tayang dada, punggung dan tayang sampai nampak seluar dalam, tapi netizen ‘wah you slay’. Saya yang tak pernah tayang lurah dada, punggung tapi maki hamun dengan perkataan kesat. Tapi tak apa, saya okay dan masih bersabar,” katanya.


Netizen Dakwa Nama Ifa Raziah Tiada Gelaran Datuk?

Pasti ramai tahu pelakon dan penyanyi Ifa Raziah sebenarnya sudah lama mendapat gelaran Datuk pada tahun 2016 dari negeri Perak.

Sebelum ini, Ifa bagaimanapun berkata dia lebih selesa tidak menggunakan gelaran tersebut kerana dia mahu dikenali sebagai Ifa Raziah sahaja.

BACA: Dah Lama Dapat Gelaran Datuk, Ifa Raziah Lagi Suka Dipanggil ‘Mak Ayam’

Sejak beberapa hari lalu, hangat diperkatakan mengenai suami kepada beberapa selebriti didakwa tidak mempunyai gelaran ‘Datuk’.

Membalas kepada @Fidq Jamal Puan Saripah Raziah tiada gelaran Datuk dari Negeri Perak berdasarkan data di istiadat.gov.my @MissDivaifaraziah tapi dia baik, tak guna pun gelaran. Tapi takde pun data dalam sistem. mcmana ni?

Terbaru, tular satu perkongsian di TikTok dimana individu tersebut melakukan carian di laman web istiadat.gov.my yang mana ia adalah laman sesawang untuk memeriksa gelaran yang diberi kepada individu berkelayakkan.

Bagaimanapun, menerusi video dikongsikan pengguna TikTok itu mendakwa nama selebriti itu tiada di dalam sistem. Menerusi video itu turut disertakan kapsyen dimana pengguna TikTok itu memuji Ifa yang tidak pernah menggunakan gelaran tersebut.

Perkongsian video itu mendapat pelbagai reaksi daripada netizen yang mengatakan mereka kurang percaya kerana sebelum ini selebriti itu dikatakan pernah menunjukkan bukti menerima gelaran berkenaan.

Dalam pada itu, ada yang bersangka baik dengan mengatakan mungkin nama di dalam sistem tersebut tidak dikemaskini lagi.

Terdahulu, Ifa berkata tidak mahu terlalu menunjuk dia telah dikurniakan gelaran Datuk kerana baginya pangkat bukan segalanya serta mengakui dia dikurniakan darjah Ahli Setia Diraja dari negeri Perak.


“Doakan Saya Berubah Ke Arah Lebih Baik” – Azira Syafinaz

Baru-baru ini, hangat diperkatakan mengenai pelakon dan penyanyi Azira Shafinaz mengenai imejnya yang dikatakan semakin seksi.

Memetik Media Hiburan, Azira memilih untuk tidak mengulas lanjut mengenai kontroversi itu serta bimbang kata-katanya disalah ertikan pihak lain dan meminta mendoakan agar dirinya dapat berubah ke arah lebih baik.

“Saya tiada komen mengenai perkara ini kerana kalau saya berkata sesuatu pun, orang mungkin akan salah anggap. Nanti spekulasi lain pula timbul.

“Saya sedar tindakan saya ini tak bersesuaian bagi sesetengah tetapi mungkin anda semua boleh mendoakan agar suatu hari nanti, saya akan berubah ke arah lebih baik,” katanya.

Dalam pada itu, Azira berkata lumrah sebagai selebriti dia sudah biasa dengan ‘sepak terajang’  yang perlu dilalui olehnya.

“Sejujurnya sudah tentu saya tak selesa bila ada pihak melabelkan saya degan perkara yang bukan-bukan. Namun, ini adalah lumrah bergelar selebriti. Kita kena hadap perkara seperti itu. Saya tak kata perbuatan ini betul cuma doakanlah yang terbaik untuk saya,” katanya.

Sementara itu, Azira berkata dia tidak terkesan dengan komen dilemparkan netizen terhadap dirinya serta memilih untuk tidak membaca komen. Meskipun ada komen yang melampau daripada netizen, namun dia perlu banyakkan bersabar.

“Saya bukan jenis yang suka baca komen. Saya biarkan saja. Dulu mungkin saya kerap baca komen dan tipulah kalau saya tak terkesan. Sebagai manusia, kita juga ada hati dan perasaan.

“Ada juga pihak yang melampau batas dan membuatkan saya berasa geram tapi realiti menjadi seorang artis memang kena banyak bersabar.

“Apa pun teguran yang baik saya tetap akan terima manakala yang buruk, saya akan cuba perbaiki. Saya tak mahu cepat melatah. Ia merupakan satu perkara yang tak baik untuk kita di dalam industri ini,” katanya.


Tegur Noh Atas Pentas, Netizen Ungkit Kes Awie Belasah Bekas Isteri

Sejak beberapa hari lalu hangat diperkatakan mengenai isu Noh Hujan yang didakwa meludah di atas pentas ketika persembahan sekaligus mengundang kecaman netizen.

Perkara itu turut mendapat respon daripada penyanyi Datuk Awie yang memberi teguran penyanyi band rock Malaysia seharusnya memiliki adab yang tinggi serta tidak bersikap baidab ketika melakukan persembahan.

BACA: “Rocker Atau Beruk? Kalau Betul Rocker Dia Tidak Begitu” – Awie

Turut menjadi perhatian, kenyataan Awie mengatakan tindakan seperti itu bukanlah ciri seorang rocker serta seolah menyamakan dengan perangai beruk.

Kenyataan Awie itu mendapat pelbagai reaksi daripada netizen yang bersetuju dengan apa yang diperkatakan, namun ada yang kurang senang dengan pendapatnya itu.

Malah, netizen tersebut dilihat mengungkit kisah rumah tangga vokalis Wings itu yang pernah terpalit dengan isu memukul bekas isteri.

Bagaimanapun, difahamkan perkongsian tersbeut telah pun dipadam oleh netizen berkenaan selepas mendapat pelbagai komen daripada pengguna Twitter lain. Tidak kurang juga, ada yang berpendapat tidak adil untuk membuat perbandingan antara isu peribadi dengan isu meludah di atas pentas.


Tutup Wajah Anak, Elly Mazlein Disindir Netizen

Pasti ramai tahu, pelakon dan pengacara Elly Mazlein selamat melahirkan cahata mata lelaki pada Oktober tahun lalu. Namun, sehingga kini belum mendedahkan wajah anaknya itu.

Baru-baru ini, perkongsian Elly atau lebih disapa Kak Lina menjadi perhatian ramai apabila memuat naik video pendek anaknya, Haider Mateen.

BACA: Lincah Dari Awal Sampai Akhir, Netizen Terhibur Dengan Gelagat Elly Mazlein

Menerusi video itu, anaknya dilihat memakai baju romper berwarna putih dengan gambar pasukan bola sepak terkemuka, Manchester United.

Perkongsian Kak Lina itu mendapat pelbagai reaksi daripada netizen yang teruja melihat telatah Haider serta memuji kecomelan anak selebriti itu.

Bagaimanapun, ada segelintir netizen menyindir hos Gegar Vaganza itu serta menyamakan dengan selebriti terkenal Neelofa kerana tindakannya menutup wajah Haider.

Meskipun ada yang meninggalkan komen sindiran, namun ada yang mempertahankan Kak Lina dengan mengatakan itu adalah hak masing-masing untuk berkongsikan wajah anak atau tidak.

Terdahulu, Elly memberitahu dia enggan berkongsikan wajah anaknya supaya kanak-kanak itu tidak terpalit dengan populariti dunia seni.

Elly berkahwin dengan Mohamad Azlan pada Januari 2020 dan dikurniakan anak lelaki, Haider Mateen yang memasuki usia setahun.

Sebelum ini, Elly pernah berkahwin dengan pengarah Azmi Hatta pada 9 November 2014 namun bercerai pada Oktober 2015. Mereka dikurniakan seorang cahaya mata, Putri Sara Sefhia, kini berusia lima tahun.


Syafiq Kyle Muak Kisah Cinta Lebih Jadi Perhatian Berbanding Karier

Pelakon Syafiq Kyle meluahkan rasa terkilan cerita peribadi lebih-lebih lagi kisah cintanya lebih menjadi perhatian berbanding kerjayanya sebagai pelakon.

Memetik mStar Online, Syafiq berkata dia berharap mereka diluar sana memberi fokus pada kerjaya seninya serta hal peribadinya tidak lagi diperkatakan selepas ini.

BACA: “Saya Tak Cakap Pun Kahwin Tahun Depan” – Syafiq Kyle

“Saya terlibat dengan banyak promo drama tapi kisah peribadi lebih mendapat perhatian. Rasanya tak perlu diteruskan lagi. Ada sedikit rasa kecewa bila ia menjadi perhatian berbanding kisah kerjaya.

“Jadi saya minta kepada semua agar lebih beri perhatian kepada kisah drama yang ingin saya kongsikan kepada semua,” katanya.

Dalam pada itu, Syafiq enggan mengulas mengenai hubungannya dengan kekasihnya, Mimi Lana yang dikatakan bakal ke fasa perkahwinan.

“Semua faham apa yang berlaku dalam kisah peribadi dan biarlah ia begitu sahaja. Sampai masa ia akan terjadi juga,” katanya.

Terdahulu, hangat diperkatakan mengenai khabar angin pelakon itu bakal mendirikan rumah tangga dengan kekasihnya, Mimi Lana dijangka pada tahun hadapan.

Bagaimanapun, Syafiq menafikan berita tersebut serta tidak pernah mengeluarkan kenyaataan bakal berkahwin tahun hadapan.


“Jaga Makan, Kurangkan Makan Cili Nanti Menggelupur” – Zul Ariffin Perli Siapa?

Selasa lalu, pelakon Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Terbaru, perkongsian pelakon berbadan sasa di laman Twitter semalam menjadi perhatian ramai seolah menyindir pihak tertentu.

BACA: Erma Fatima Tanya Zul Ariffin Siapa Suruh Muat Naik Video Itu?

“Salam, semoga hari yang baik untuk semua. Jaga makan dan kurangkan makan cili nanti menggelupur. Minum air yang banyak, baik untuk kesihatan,” tulisnya.

Perkongsian Zul itu membuatkan netizen yang tertanya-tanya tentang ayat ‘makan cili’ itu yang kedengaran seperti berbaur sindiran atau mungkin sekadar peringatan untuk semua.

Terdahulu, Zul berkata biarlah dirinya sahaja yang mengaku bersalah serta mengatakan orang lain semuanya malaikat dan hanya dia seorang sahaja yang tidak.


“Dari Dulu Memang Saya Seksi, Pakai Seluar Pendek” – Eyka Farhana

Sejak kebelakangan ini nama pelakon Eyka Farhana menjadi bualan ramai apabila tampil seksi sehingga menimbulkan rasa kurang senang netizen.

Memetik Kosmo, Eyka berkata dia lebih selesa berdiam diri daripada membalas kritikan netizen berkenaan isu pemakaiannya yang dikatakan terdedah.

BACA: Eyka Farhana Mengaku Segan Datang Event, Netizen Perli Tayang Body Tak Segan Pula?

“Bila sebut tentang seksi, perkara ini bersifat subjektif sebenarnya. Sebab dari dulu lagi orang sudah tahu saya begitu (seksi).

“Saya memang pakai seluar pendek. Malah ada juga artis lain yang lebih seksi, namun pendapat netizen berbeza pula terhadapnya,” katanya.

Menurut Eyka lagi, ramai yang terkejut dengan penampilannya mungkin sudah terbiasa melihat dirinya di kaca televisyen dengan pakaian sopan dan tertutup.

Dalam pada itu, Eyka berkata jika penampilannya itu keterlaluan sehingga membuatkan netizen kurang senang, dia tidak akan memakai pakaian yang terlalu seksi lagi.

“Mungkin sebab kebanyakan pakaian saya ketika berlakon sopan dan tertutup. Jadi bila sesekali saya pakai pakaian terdedah seperti skirt misalnya, penampilan saya menjadi isu bagi netizen.

“Jadi netizen sebenarnya sudah terbiasa tengok saya sopan dalam drama, tapi bila di luar begitu (seksi). Tapi kalau betul pakaian yang saya pakai itu dikatakan sangat keterlaluan, saya tidak akan pakai lagi selepas itu,” katanya.


Cerai Isteri Lepas 10 Tahun Kahwin, Hasnol Akui Dah Lama Tiada Pendapatan Tetap

Selepas 10 tahun mendirikan rumah tangga, perkahwinan penyanyi Hasnol melafazkan cerai talak satu terhadap isterinya, Marina Mohin tengah hari tadi di Mahkamah Syariah Daerah Hulu Langat, Selangor.

Memetik mStar Online, penyanyi berusia 52 tahun itu mendedahkan punca perceraian disebabkan masalah kewangan yang dihadapinya sehingga rumah tangga goyah.

BACA: “Saya Nampak Isteri Mahu Kemasyhuran, Populariti” – Hasnol Bakal Bercerai Khamis Ini

“Saya mengakui sudah lama tidak mempunyai pendapatan tetap. Tidak dinafikan keadaannya (Marina) lebih stabil berbanding diri saya.

“Mana maruah saya sebagai lelaki kalau saya tidak dapat menanggung segala-galanya? Jadi, saya mengambil keputusan untuk mengundur diri,” katanya.

Dalam pada itu, Hasnol memaklumkan hak penjagaan anak perempuan mereka diberkan kepada Marina serta berharap dapar mencari pendapatan tetap.

“Bekas isteri lebih layak dalam hak penjagaan anak kami kerana dia mempunyai kerja tetap. Insya Allah, jika dibuka pintu rezeki semula, saya akan bertanggungjawab bukan hanya anak saya bersama Marina tetapi anak-anak yang lain dengan bekas isteri pertama,” katanya yang akur dengan perceraian tersebut,” katanya.

Hasnol berkahwin dengan Marina pada 2010 dan mempunyai seorang anak iaitu Haneesa Maisara yang kini berumur 11 tahun.

Hasnol turut mempunyai tiga cahaya mata Aqeef Hayyat, 27, Aqeef Hilman, 24 dan Hanna Aeesya, 18 tahun, menerusi perkahwinan pertama dengan bekas isteri, Akhmarzuraikha Salleh.


Kongsi Foto Baby Bump, Rabecca Nur Islam Hamil Anak Keenam

Perkongsian pelakon Rabecca Nur Islam di Instagram menjadi perhatian ramai apabila mengumumkan dirinya kini hamil anak keenam.

Menerusi entri itu, Rabecca dilihat memegang perutnya yang sudah menampakkan baby bump serta meminta mendoakan yang baik-baik.

BACA: Eina Azman Dakwa Uqasha Senrose Goda Suami Rabecca Nur Islam?

“Assalammualaikum daripada saya dan baby bambam. Doa yang baik-baik, cakap yang baik-baik,” tulisnya.

Perkongsian Rabecca itu mendapat pelbagai reaksi daripada netizen rata-rata netizen yang teruja serta mengucapkan tahniah di atas berita kehamilan tersebut.

Untuk rekod, Rebecca mendirikan rumah tangga dengan Datuk Nur Azam Sulaiman pada 2011 dan dikurniakan lima anak iaitu Nor Anggun Raverra, 10, Nor Anggerik Renesmee, 9, Nor Aliff Al- Raffael, 6, Nor Ahmed Al- Reaggan, 3, dan Nor Aurora Riana, 3.

Selain itu, Rabecca turut mempunyai seorang anak angkat Nor Adam Daniel, 14, serta dua anak tiri yang masing-masing berusia 26 dan 19 tahun.


Bodyguard Dedah Pahit Manis Jaga Fazura & Fattah Amin

Baru-baru ini hangat diperkatakan mengenai jam tangan mewah berharga jutaan ringgit yang dipakai selebriti popular Fazura ketika semasa sambutan hari lahir suaminya, Fattah Amin.

Rata-rata netizen memuji sikap Fazura yang merendah diri dan tidak suka menayang kemewahan. Tidak kurang juga, ada yang mengatakan pelakon itu sememangnya layak memakai barangan mewah atas usaha giginya.

BACA: Fazura Sedih Anak Saudara Autisme Diherdik Penumpang Pesawat Sambil Tunjuk-Tunjuk Jari

Bagaimanapun, ada segelintir netizen mengatakan jam mewah tersebut adalah sekadar pinjaman dan disebabkan itu Fazura memasang pengawal peribadi untuk tujuan tersebut.

Memetik portal NONA, pihak mereka menghubungi Shahaszrin Bin Mohd Sabiruddin atau mesra digelar Shah merupakan pengawal peribadi Fazura dan Fattah, bagi bertanyakan tentang isu tersebut.

Dalam temu bual tersebut, Shah turut berkongsikan kisah pahit manis sepanjang bergelar bodyguard pasangan berkenaan.

Shah berkongsikan, pada awalnya dia merupakan pengawal peribadi Fattah, kemudian diminta untuk menjaga Fattah dan Fazura untuk satu acara pada tahun 2017 sehingga kini yang sudah mencecah 5 tahun bergelar bodyguard pasangan itu.

“Awal dahulu, saya ditawarkan untuk menjadi pengawal peribadi dari Fattah saja. Waktu itu Fattah di bawah satu pengurusan. Mereka meminta saya untuk menjaga Fattah untuk tempoh satu hari.

“Tidak lama selepas itu, mereka meminta saya untuk menjaga kedua Fattah dan Fazura untuk acara ABP pada tahun 2017. Itulah kali pertama saya menjaga Fazura. Sehingga kini, dah 5 tahun saya menjaga keselamatan dan privasi pasangan selebriti kesayangan ramai ini,” katanya.

Mengulas mengenai dakwaan dia dibayar untuk menjaga keselamatan Fazura ketika memakai jam tangan mewah yang dipinjam, Shah menyifatkan ianya sangat kelakar.

“Baru-baru ini terbaca juga di media sosial mengatakan saya dibayar oleh satu syarikat untuk menjaga keselamatan Fazura ketika beliau memakai aksesori mahal sehinggakan perlu memulangkannya dengan segera. Perkara ini tidak betul dan sangat kelakar bagi saya.

“Saya dibayar untuk menjaga keselamatan mereka. Sudah tentu tugas pertama saya adalah untuk memastikan kedua-dua mereka sentiasa berada dalam keadaan selamat.

“‘Selamat’ ini bukan hanya merujuk keselamatan diri secara fizikal luaran tetapi saya juga kena pastikan mereka selamat dari sebarang atau setidak tidaknya mengurangkan risiko dari penyakit wabak yang melanda satu dunia sekarang ini,” katanya.

Dalam pada itu, Shah berkongsikan dia pernah dikecam di media sosial miliknya selepas tular video memaparkan dirinya menghalang peminat yang menyerbu Fazura sedangkan dia hanya menjaga keselamatan selebriti itu.

“Pernah dalam satu event, saya dikecam teruk di laman sosial saya, hanya disebabkan satu video yang menunjukkan saya menghalang beberapa peminat menyerbu Fazura untuk bergambar.

“Tujuan utama saya pada waktu itu adalah atas dasar keselamatan Fazura, untuk mengurang risiko penyakit yang berjangkit. Tapi itulah. Tak semua orang faham dan tak semua orang boleh terima tuntutan kerjaya saya. Saya ok saja, janji bos (Fazura) saya happy!” kataya.

Berkongsikan momen manis sepanjang mengawal keselamatan Fazura dan Fattah, Shah berkata pasangan itu sangat baik terhadapnya serta tidak pernah melupakan isteri dan anaknya.

“Layanan mereka pada saya sangat baik. Kalau tidak, takkanlah dah masuk 5 tahun saya bersama dengan mereka. Mereka cukup baik bukan dengan saya saja, tapi dengan semua orang yang berkerja dengan mereka. Mereka punya baik hati sampaikan isteri dan anak saya pun mereka berdua tak pernah lupa.

“Jika mereka pergi shopping, mesti Faz akan tanya “Isteri Shah suka warna apa ya, anak Shah suka toys apa ye”. Jadi setiap kali mereka bertanya soal itu, saya cuba untuk mengelak, maklumlah saya berkerja dan dibayar.

“Malu juga dibuatnya. Jadi sekarang ini kalau mereka nak belikan apa apa untuk isteri atau anak saya, mereka dah tak tanya. Mereka terus beli saja dan berikan kepada saya,” katanya.


Baby Shima Pelik Artis Lain Tayang Aset Tapi Dipuji Netizen

Sering terpalit dengan kontroversi panas, penyanyi Baby Shima meluahkan rasa sedih sering menjadi mangsa kecaman netizen di media sosial.

Memetik mStar Online, Baby Shima merasa hairan kerana apa sahaja yang dilakukannya pasti akan menimbulkan rasa kurang senang netizen.

BACA: Baby Shima Tak Puas Hati PU, Ustaz & Ustazah Senyap Isu Konsert Di Kelantan

Bagaimanapun, Shima berkata dia tidak pernah menayang tubuh badan namun sering dikecam, sebaliknya ada artis wanita lain yang lebih seksi namun dipuji pula.

“Saya ada perasan segelintir selebriti wanita lain yang lebih seksi sehingga menayangkan aset tapi tidak dikecam.

“Sebaliknya mereka dipuji dan tidak pula dikecam. Malah, saya yang tidak pernah menayangkan aset secara terbuka pula sering mendapat perhatian netizen,” katanya.

Dalam pada itu, Shima berkata dia tidak lagi melenting serta tidak kisah apabila dikecam kerana dia sedar apa saja dilakukannya serba tidak kena di mata netizen.

“Sekarang saya sudah lali dan tidak kisah jika ada yang masih mengecam kerana apa saja yang saya lakukan pasti ada saja tidak kena di mata mereka.

“Bagi makan kucing mpun kena kecam, buat apa sahaja semuanya dikecam, tapi bila buat show ramai pula yang datang,” katanya.


Berjauhan Dengan Suami, Wany Hasrita Sebak Nyanyi Lagu Menahan Rindu

Sudah dua bulan mendirikan rumah tangga, penyanyi Wany Hasrita berkata dia kini berulang-alik ke Kuching, Sarawak untuk bertemu suaminya, Mohd Al Adib Fahmi.

Memetik Utusan Online, Wany berkata dia sedang menyesuaikan diri menjalani hubungan jarak jauh serta tidak menolak kemungkinan untuk menetap di Kuching, namun belum terfikir meninggalkan dunia seni.

BACA: Suami Lagi Handal Memasak, Wany Hasrita Belum Sempat Berguru Dengan Mentua

“Saya masih menyesuaikan diri. Dulu, ingat senang hubungan jarak jauh. Bila sudah jadi suami isteri, baru tahu sukarnya menahan rindu. Tetapi, insya-Allah, saya dan suami okay sahaja. Saling belajar,” katanya.

Menurut Wany, selepas berkahwin dia mengakui sebak apabila menyanyikan lagu Menahan Rindu apatah lagi terpaksa berjuhan dengan suami.

“Kelakarnya, saya tidak pernah sebak bila menyanyikan lagu Menahan Rindu.  Tetapi, apabila kali pertama  menyanyikan lagu itu selepas nikah, terus sebak. Berbeza betul sebelum dan selepas nikah.

“Sekarang, dialah ‘rumah’ saya. Bila ada kelapangan masa, saya akan turun ke Kuching atau dia yang akan ke Kuala Lumpur. Kami kena pandai susun masa dan apabila dapat bertemu, saya memang tidak sentuh telefon langsung,” katanya.

Terdahulu, Wany selamat diijabkabulkan pada 22 Julai lalu dengan jejaka pilihan hati, Mohd Al-Adib yang bekerja dalam bidang penerbangan di Kuching, Sarawak.


“Sebenarnya Saya Ni Pemalu Orangnya, Tiada Keyakinan Diri” – Kak Lina

Sudah tiga minggu bersiaran, kemunculan pengacara dan pelakon Elly Mazlein sebagai hos Gegar Vaganza musim ke-9 ternyata mendapat reaksi positif daripada penonton yang memuji caranya mengendalikan program tersebut.

Malah, gelagat Elly atau lebih mesra disapa Kak Lina di atas pentas yang sentiasa kecoh dan lincah turut menjadi menghiburkan ramai.

BACA: Lincah Dari Awal Sampai Akhir, Netizen Terhibur Dengan Gelagat Elly Mazlein

Menjadi tetamu undangan di konti Era FM baru-baru ini , Kak Lina sempat berkongsi cerita mengenai dirinya dimana sebelum ini dia seorang yang pemalu dan kurang yakin untuk berhadapan dengan orang.

#CapCut bak kata kak lina malaysia perlukan kak lina…#gv9#kaklinapompom #ellymazlin #lucu #lawak #vote

“Sebenarnya saya ni pemalu orangnya. Kalau dulu siapa yang mengenali saya, mereka akan tahu saya seorang yang tak banyak cakap. Saya tiada keyakinan diri dan pemalu,” katanya.

Bagaimanapun, Kak Lina berkata sikapnya berubah apabila dia diuji dengan isu sensasi sebelum ini dan dia nekad untuk tidak dibuli lagi.

“Kadang kalau dengan orang, saya macam ‘eh nak cakap apa ni’. Sampailah satu ketika kadang-kadang orang kata bila kita diuji tu, jangan kita rasa buruk sangka pada Allah.

“Disebabkan satu dugaan menimpa pada diri saya ketika itu, tiba-tiba saya bertukar jadi maca…’No! Tak boleh macam ni, tak boleh orang buli lagi.

“Kemudian bila saya buat sesuatu susulan satu benda , tiba-tiba rakyat Malaysia menyokong, menyebelahi. Bermula dari situ saya merasakan ada orang bersama saya,” katanya.

Terdahulu, rata-rata netizen mengatakan mereka menonton GV kerana Kak Lina yang sering tampil dengan aksi bersahaja dan membuatkan penonton tidak kering gusi.


“Suami Saya Ada Gelaran Datuk” – Fouziah Gous

Pelakon Datin Fouziah Gous berkata tiada keperluan untuk suaminya, Datuk Zhafran Yusof membuktikan dia memiliki gelaran Datuk.

Memetik Harian Metro, Fouziah berkata suaminya  mempunyai segala dokumen dan watikah yang diterima dari Istana Pahang pada 2016, namun menghadiri pertabalan pada hujung 2017.

BACA: Isu Gelaran ‘Datuk Palsu’ Suami, Eina Azman & Fouziah Gous Terus Membisu

“Saya beritahu kepada suami untuk tidak menjawab sebarang persoalan. Kenapa perlu nak buktikan sedangkan kita mempunyai watikah pelantikan, kad dan segala hitam putih.

“Jika ia tidak dipaparkan dalam sistem kenapa pula nak tanya kami? Sudah tentu kami sendiri nak tahu bagaimana ia boleh terjadi, tapi takkan kami nak terus terjah.

“Pastilah kena ada adab dan saya pasti ramai lagi orang di luar sana yang memiliki gelaran itu tapi nama mereka tiada dalam sistem,” katanya.

Dalam pada itu, Fouziah turut meminta individu yang mempertikaikan gelaran datuk suaminya itu menyemak perkara itu dengan pihak bertanggungjawab.

“Awak nak buat pasport, awak nak buat kad pengenalan, awak rasa adakah senang-senang gelaran itu boleh diletakkan. Tepuk dada tanya diri sendiri, kenapa ia boleh?

“Saya sendiri pernah bergurau dengan suami berkenaan gelaran itu, tapi bila difikirkan macam mana bila pergi Jabatan Imigresen boleh lepas?

“Takkan kami nak tunjuk semua dokumen dan watikah terbabit. Ia seolah-olah mempersoalkan kredibiliti sistem yang ada. Kita tak boleh sebab banyak benda yang sensitif dan orang sekarang suka manipulasi. Saya takut nak cakap lebih,” katanya.

Minggu lalu, hangat diperkatakan apabila pihak mendakwa gelaran ‘Datuk’ yang dimiliki oleh suami pelakon Datin Paduka Eina Azman dan Datin Fouziah Gous adalah palsu.


Eyka Farhana Mengaku Segan Datang Event, Netizen Perli Tayang Body Tak Segan Pula?

Sejak kebelakangan ini nama pelakon Eyka Farhana menjadi bualan ramai apabila tampil seksi sehingga menimbulkan rasa kurang senang netizen.

Terbaru, Eyka ada memuat naik video di aplikasi TikTok menyatakan dia seorang yang pemalu ketika hadir di mana-mana majlis.

Menerusi video itu juga, dapat dilihat Eyka seolah terpinga-pinga dan malu-malu ketika dijemput oleh seorang wanita di majlis berkenaan.

Perkongsian Eyka itu mendapat pelbagai reaksi daripada netizen dimana rata-ratanya memuji kecantikan pelakon itu.

Tidak kurang juga, ada yang memberikan komen sindiran mempertikaikan ‘segan’ Eyka itu yang sebelum ini dilihat selamba menayang tubuh badan di media sosial.


“Kalau Tak Nak Upload, Kenapa Bagi ‘Final Version’ Pada Pelakon?” – Harith Iskander

Semalam, pelakon Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Zul berkata dia mengaku bersalah kerana tidak mahu memanjangkan kes berkenaan serta enggan membazir masa mana-mana pihak serta menyifatkan orang lain ‘malaikat’ namun tidak dirinya.

BACA: Erma Fatima Tanya Zul Ariffin Siapa Suruh Muat Naik Video Itu?

Susulan kenyataan Zul itu, penerbit drama Perempuan Itu iaitu Erma Fatima yang memberikan respon megnatakan dia tidak tahu mesej itu ditujukan kepada siapa dan hanya Zul sahaja yang tahu

Dalam pada itu, isu berkenaan turut mendapat perhatian pelakon dan pelawak Harith Iskander turut mempersoalkan siapakah yang bertanggungjawab untuk jalan cerita, skrip, penggambaran dan suntingan drama tersebut.

Menerusi satu perkongsian di Instagram, Harith turut keliru serta bertanyakan jika video itu tidak mahu dimuat naik di media sosial mengapa ianya diberikan kepada pelakon.

“Okey, saya keliru. Saya tahu Zul Ariffin muat naik video tersebut. Tapi, siapa bertanggungjawab untuk jalan cerita, skrip dan penyuntingan video? Kalau tak nak dimuat naik, kenapa beri final version kepada pelakon?” tulisnya.

Perkongsian Harith itu mendapat pelbagai reaksi daripada netizen yang bersetuju dengan kenyataannya itu serta ada yang mendakwa pihak lain yang terlibat bersikap lepas tangan.


Usap Perut, Datin Shahida Hamil Anak Keenam?

Lama rasanya tak dengar cerita tentang isteri usahawan kosmetik, Datuk Seri Aliff Syukri iaitu Datin Seri Shahida. Baru-baru ini tular video dikongsikan netizen mengenai Shahida.

Menerusi video dikongsikan pengguna TikTok, Shahida dilihat berada di satu acara bersama suami dan ibu mentuanya, Bonda Rozita.

Replying to @Lotus baru nampak peyutt Datin Shahida yang comel kan… Berseri-seri Datin #fyp? #aliffsukriterlajaklaris #rumahhutanbondarozita #bondafiestavaganza #jamuratumalaya #shahidadherbs

Apa yang menjadi perhatian, Shahida yang dilihat berjubah krim dan sedang dipimpin oleh ibu mentuanya itu mengusap perutnya yang semakin membesar.

Perkongsian video itu mendapat pelbagai reaksi daripada netizen yang teruja serta mengucapkan tahniah di atas kehamilan anak keenam itu.

Untuk rekod, Aliff Syukri dan Shahida berkahwin pada Ogos 2007. Pasangan itu dikurniakan lima cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi, Raudhah Arshiyah, dan turut mempunyai seorang anak angkat perempuan, Ameena.


Tak Kisah Dianggap ‘Clingy’, Yonnyboii Rasa Lebih Selamat Bila Isteri Di Sisi

Penyanyi Yonnyboii berkata dia tidak terasa atau berkecil hati ada pihak yang menganggapnya ‘clingy’ kerana sentiasa melekat dengan isteirnya, Nik Nazira.

Memetik Utusan Online, Yonny berkata setiap orang ada pandangngan mereka masing-masing dan enggan ambil peduli dengan apa diperkatakan netizen.

BACA: “Kami Tak Rancang Anak Pun, ‘Buat’ Saja Asal Jadi” – Yonnyboii

“Clingy? Biarlah orang nak cakap apa sebab setiap orang, pandangannya berbeza-beza. Bagi saya, dalam apa juga keadaan, saya perlukan dia. Kalau tiada dia di sisi, saya jadi gementar untuk berdepan dengan orang. Saya memang mahu dia sentiasa di sisi. Isteri ialah sistem sokongan saya,” katanya.

Menurut Yonny lagi, dia mengakui sejak berkahwin, keadaan dirinya lebih terurus apatah lagi dia mengalami penyakit Attention Deficit Hyperactive Disorder (ADHD). Dalam pada itu, Yonny turut meluahkan rasa syukur isterinya memahami dirinya.

“Saya menghidap penyakit Attention Deficit Hyperactive Disorder (ADHD) atau sindrom kurang daya tumpuan dan hiperaktif. Isteri saya saja yang faham keadaan ini, meskipun pada awal perkahwinan, dia baru kenal diri saya yang sebenar.

“Alhamdulillah, dia faham dan tahu apa yang saya perlukan. Kadangkala, kalau saya terlampau teruja, dia akan tegur. Dia ajar saya bagaimana untuk jadi lebih tenang. Bagi saya, adanya dia lebih menyenangkan kerja. Saya dulu, banyak fikir. Sekarang, bila ada isteri, memang saya mahu dia sentiasa ada di sisi,” katanya.


“Bila Berjalan Macam Kakak Dengan Adik” – Ozlynn Kongsi Nikmat Kahwin Muda

Sebut saja nama pasangan selebriti Johan dan Ozlynn, sememangnya ramai yang mengagumi cara mereka mendidik dan membesarkan anak-anak.

Baru-baru ini, Ozlynn dilihat ada memuat naik gambar bersama anak bujangnya serta berkongskan kisah kebahagiaan bersama suami serta anak-anak dan nikmat ditakdirkan kahwin di usia muda.

“Bila anak bujang ajak dating.. tak berjanji pun nak pakai style sama or kaler sama.. tau2 je bila jumpa kat bawah.. aikkk? Sama arr.. so lets ootd.. haihh orang selalu tanya Ozlynn betul ke tu anak bujang u.. habis tu,” tulisnya.

Menurut Ozlynn, dia berkahwin atas kehendak kedua orang tuanya, bagaimanapun dia mengakui banyak nikmat jika berkahwin di usia muda lebih-lebih lagi jika dikuniakan suami yang memahami dan mempunyai ilmu agama.

“Tu la untung kahwin muda.. kahwin pun sebab abah dengan mak suruh kahwin.. kalau tak mau sekarang ni aku hohaaaa tah ke mane.. orang selalu tanya.. best ke kawin muda??

“Aku akan jawap, hilang la zaman muda nak berhuhaaa dengan rakan sebaya.. TAPI! Haaa ada tapi dia.. kalau pasangan kita jenis memahami dan hebat ilmu agamanya.. insyaAllah segalanya mudah..”

“Maksud aku mudah bukan bererti tak ada ujian..tidak.. pasti akan ada pasang surutnya.. yang bagusnya bila dapat suami yang berilmu ni.. dia tahu jalankan tanggungjawap dia.. paling hebat bila KESABARAN nya diuji,” tulisnya.

Dalam pada itu, Ozlynn berkata apa yang paling menyeronokkan apabila usianya sudah mencecah 40 tahun, anaknya sudah meningkat remaja dan pasti akan dilihat seperti kakak dan adik.

“Ok bukan tu saja.. yang paling best.. bila kita belum masuk angka 4.. anak pun dah remaja so bila berjalan dengan anak kita akan nampak sentiasa remaja ibarat kakak dengan adik-adik.

“Tapi ada gak yang tak best.. bila kau rasa dah cukup.. sebab anak-anak dah besar.. kau pun dh boleh cuti-cuti dan ber”me time” en somi pulak order nak baby lagi.

“Eh dia ingat aku kilang baby ke apa?! haaa dah kena main kejar2 balik.. tup2 6 orang dah.. lepas ni kalau dia order lagi.. memang aku luku pale laki aku,” tulisnya.

Diakhir perkongsian, Ozlynn turut menitipkan doa buat mereka yang masih belum bertemu jodoh serta yang belum dikurniakan cahaya mata agar diberi rezeki untuk merasai kehamilan, melahirkan dan membesarkan zuriat sendiri.